Afikae Nàkpɔ Dedienɔnɔ Le?\nGbetakpɔxɔ—Tata Si Míesrɔ̃na | April 15, 2002\nGBE BUBU Albanian Arabic Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Finnish Franse Ga German Hiligaynon Hungarian Igbo Indonesian Italian Japanese Korean Latvian Lithuanian Malagasy Malayalam Mizo Papiamento (Curaçao) Polish Portuguese Romanian Samoan Setswana Shona Silozi Slovak Slovenian Spanish Swahili Thai Tsonga Turkish Ukrainian Urdu Vietnamese Zulu\nÐekakpui Josué ʋuʋu asi na eƒe ƒometɔwo kple xɔlɔ̃wo le Ɣetoɖoƒe Afrika kɔƒedu sue aɖe me. * Emegbe edze mɔ yi dugã me be yeaɖadi ga. Gake le dugãa me ɖoɖo megbe kpuie la, mɔkpɔkpɔ bu ɖee vevie esime wòkpɔe be ga megbagba ɖi le dugãa me woalɔ o.\nAGBAGBADZEDZE be yeatrɔ ɖe dugã me gbenɔnɔ ŋu na dzi ɖe le Josué ƒo vevie. Dugãa me mele abe alesi wòsusui ene kura o. Le ɣeyiɣi ma ke me la, Josué di vevie le dzi me be yeatrɔ ayi yeƒe ƒometɔwo kple xɔlɔ̃wo gbɔ le kɔƒedu sue ma si me wòdzo le la me. Gake enɔ vɔvɔ̃m be kɔƒea me tɔ aɖewo aɖe alɔme le ye ŋu. Nusi ŋu wòtsi dzi ɖoe nye be: ‘Woaɖu fewu le ŋunye be nuwo medze edzi nam le dugãa me o.’\nNusi ganɔ fu ɖem nɛ vevie wu gɔ̃ hãe nye alesi dzi aɖe ɖe edzilawo ƒoe. Eŋue wole ŋu ɖom ɖo be wòayi anɔ asi dom ɖe yewo gbɔ vivivi. Esime Josué nɔ agbagba dzem be yeaɖu nuteɖeamedzi sia dzi la, eɖadi dɔ tsɛ aɖe nɔ wɔwɔm, ewɔa dɔ gaƒoƒo geɖe gake fetu si wòxɔna megogo esi wòsusu le mɔ aɖeke nu kura o. Dɔa tea ɖeɖi eŋu ale gbegbe. Eye ɣeyiɣi si wòkpɔna ɖe Kristotɔwo ƒe subɔsubɔdɔ, siwo ŋu wòdea asixɔxɔe vevie ŋu la dzi nɔa ɖeɖem kpɔtɔ kwasiɖa sia kwasiɖa. Tɔmanyaƒe nɔmanyaƒe si wòdzo le edzilawo kple xɔlɔ̃wo gbɔ ɖale la na wòléa blanui hetsia akogo. Ekpɔe be yemekpɔ dedienɔnɔ si dim yele vevie la le dugãa me o.\nTogbɔ be ŋkɔwo kple duwo le vovovo hã la, nublanuinya si dzɔ ɖe Josué dzi kee le dzɔdzɔm ɖe amewo dzi gbesiagbe. Menye esi Josué dia eɖokuitɔ tae wòʋu ɖo o—dedienɔnɔ ko dimee wòle. Ebui kokoko be nuwo anyo na ye le dugãa me wu kɔƒedu sue si me yele me. Togbɔ be ame aɖe ate ŋu atrɔ asi le eƒe ganyawo ŋu wòanyo awu hã la, ema mefia dedienɔnɔ vavãtɔ o. Nuwo meva de Josué ya dzi kura o, eye medea ame akpa gãtɔ siwo hã tea esia kpɔna la dzi o. Esia na míebia be, ‘Nukae nye dedienɔnɔ?’\nNukpɔsusu vovovowoe le amewo si ku ɖe dedienɔnɔ ŋu. Nyagɔmeɖegbalẽ aɖe gblɔ be dedienɔnɔ enye “vovo tso afɔku me” alo “vovo tso vɔvɔ̃ kple dzimaɖitsitsi me.” Ame akpa gãtɔ dze sii be “vovo tso afɔku me” keŋkeŋ meli egbea o. Togbɔ be nɔnɔme tsodzikaƒonamewo aƒo xlã wo hã la, ne wose le wo ɖokui me be yewole dedie ko la, edzea wo ŋu.\nKe wò ya ɖe? Afikae nètrɔna ɖo hena dedienɔnɔ? Dugã mee woakpɔe le eye menye le kɔƒe me o, abe alesi Josué susui enea? Alo gae nanɛ, eɖanye afikae woake ɖe eŋu le alo alesi woawɔ akpɔe oa? Ðewohĩ ameŋkuta zuzu mee woakpɔe lea? Afika kee nèsusu be yeakpɔ dedienɔnɔ le o, ɣeyiɣi didi kae dedienɔnɔ ma anɔ anyi na mia kple wò ƒomea siaa?\nMina míade ŋugble le mɔ etɔ̃ siwo dzi ame geɖewo dia dedienɔnɔ tonɛ—siwo nye ʋuʋu ayi teƒe bubu; ga; ŋkɔ, alo ɖoƒe—la ŋu. Emegbe míalé ŋku ɖe afisi míakpɔ dedienɔnɔ vavãtɔ si nɔa anyi ɖaa le ŋu.\nƉoe Ɖe Amewo Ɖoe Ɖe Amewo Afikae Nàkpɔ Dedienɔnɔ Le?\nw02 4/15 axa 3\nDedienɔnɔ Fifia—Dedienɔnɔ Tegbee\nMawu Kafukafu le Philippines Towo Dzi\nMíaƒe Nyonyo Tae Mawu Ƒe Sewo Li Ðo\nTsɔ Mawu Ƒe Gɔmeɖosewo Kplɔ Ðokuiwòe\nOsɔfo Eve Siwo De Asixɔxɔ Russell Ƒe Agbalẽwo Ŋu\nVeveseseɖeamenu—Enaa Woɖea Dɔmenyonyo Kple Dɔmekɔkɔ Fiana\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA April 15, 2002\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA April 15, 2002\nGBETAKPƆXƆ—TATA SI MÍESRƆ̃NA April 15, 2002


Gbeƒãɖeɖe Mawu Fiaɖuƒea le Fiji Ƒukpowo Dzi\nGbetakpɔxɔ—Tata Si Míesrɔ̃na | September 15, 2000\nMíenye Amesiwo Si Xɔse Le\nYESU KRISTO ƒo nu tso mɔ eve aɖewo ŋu kpɔ. Ðeka le gbadzaa gake ekplɔa ame yia ku me. Evelia xaxa gake ekplɔa ame yia agbe me. (Mateo 7:13, 14) Be amewo nate ŋu atia mɔ nyuitɔ la, Yehowa Mawu ɖoe be woaɖe gbeƒã Fiaɖuƒenyanyuia le xexe bliboa me. (Mateo 24:14) Ewɔe be amewo le to ɖom Fiaɖuƒegbedasia le afisiafi, eye wo dometɔ aɖewo le agbe tiam va le ‘amesiwo si xɔse le hena luʋɔ xɔxɔ ɖe agbe’ zum. (Hebritɔwo 10:39) Míekpe wò be nàxlẽ nu tso tiatia si ame aɖewo wɔ le Fiji kple Anyiehe Pasifik ƒukpo bubu siwo te ɖe eŋu dzi la ŋuti.\nWoɖo Ŋu Ðe Yehowa Ŋu\nSukuvi dzaa koe Mere nye esime wòse Fiaɖuƒegbedasia zi gbãtɔ le ƒe 1964 me. Esi wòsa ɖe aga le ƒukpo aɖe si gbɔ didi dzi ta la, medoa go Yehowa Ðasefowo boo o. Gake le ɣeyiɣi aɖe megbe la, Biblia me sidzedze vavãtɔ va su esi. Ɣemaɣi la, eva ɖe ŋutsu aɖe si nye fia le kɔƒe si ŋutsua tso me. Le esi Mere tia be yeanɔ agbe ɖe Biblia ƒe gɔmeɖosewo nu ta la, srɔ̃aŋutsu kple eƒe ƒometɔwo wɔa anyra le eŋu, eye kɔƒea me tɔwo medea nu eme nɛ o. Ke hã exɔ nyɔnyrɔ le ƒe 1991 me.\nLe ema megbe kpuie la, Mere srɔ̃ŋutsua, Josua, va ɖe asi le adãwɔwɔa ŋu eye wòva nɔa anyi ne Mere le Biblia me dzrom kple viawo. Josua va dzudzɔ Methodist Sɔleme dede. Gake esi wònye fia ta la, eganɔa zi me le kɔƒea ƒe kwasiɖa sia kwasiɖa kpekpewo me. Le kɔƒea me tɔwo ƒe nukpɔkpɔ nu la, Josua nye nuteƒemawɔla, elabena Methodist Sɔlemeha la wɔa akpa vevi aɖe le Fiji-kɔƒea me nɔlawo ƒe agbe me. Eyata osɔfo si le afima xlɔ̃ nu Josua be wòatrɔ va haa me.\nJosua gblɔ dzinɔameƒotɔe be ye kple yeƒe ƒomea wɔ tiatia eye yewoɖoe kplikpaa be yewoasubɔ Yehowa Mawu “le gbɔgbɔ kple nyateƒe me.” (Yohanes 4:24) Le kɔƒea ƒe kpekpe si gakplɔe ɖo me la, fiagã la tso nya me be yewonyã Josua kple eƒe ƒomea le yewo dome eyata woadzo le kɔƒea me. Wona ŋkeke adre wo be woadzo le ƒukpoa dzi kple le woƒe aƒe, anyigba, kple agblemenuwo gbɔ—ẽ, le nusianu si dzi woƒe agbe nɔ te ɖo gbɔ.\nGbɔgbɔmenɔvi siwo le ƒukpo bubu dzi va kpe ɖe Josua kple eƒe ƒomea ŋu, eye wokpe ɖe wo ŋu na nɔƒe wo be woanɔ kple anyigba wo be woade agble ɖe edzi. Josua kple viaŋutsu tsitsitɔ xɔ nyɔnyrɔ fifia, eye viaŋutsu bubu nye nyanyui gbeƒãɖela maxɔnyɔnyrɔ. Nyitsɔ laa la, Mere zu gbesiagbe mɔɖela (ɣeyiɣiawo katã ƒe Fiaɖuƒegbeƒãɖela). Tiatia si wowɔ be yewoasubɔ Yehowa wɔe be nɔƒe ge le wo si eye wobu ŋutilãmenuwo, gake abe apostolo Paulo ene la, wobu nusia be meɖi naneke o ne wotsɔe sɔ kple nusi va su wo si ɖe eteƒe.—Filipitɔwo 3:8.\nTiatia si Lɔ Dzitsinya Ðe Eme\nEbia xɔse kple dzinɔameƒo be woatia be woawɔ nu ɖe dzitsinya si wotsɔ Biblia na hehee nu. Ðikeke mele eme o be aleae wònɔ le Suraang, si nye ɖetugbi le Tarawa, si nye Kiribati ƒukpoawo dometɔ ɖeka dzi, amesi xɔ nyɔnyrɔ eteƒe medidi o gome. Suraang bia be woaɖe ye le dɔnɔdzikpɔdɔ si wɔm wònɔ le kɔdzi ƒe dɔwɔna aɖe me. Womexɔ eƒe biabiaa nɛ o, eye ewɔe be woɖoe ɖe atikewɔƒe sue aɖe dzikpɔƒe le ƒukpo saɖeaga aɖe dzi afisi kadodo meganɔ wo kple eƒe hametɔwo dome o.\nNusi wolɔ̃a wɔwɔ le ƒukpo ma dzi enye be amesiwo va yeyee la nasa vɔ na afima ƒe “gbɔgbɔ.” Ameawo xɔe se be nusia mawɔmawɔ akplɔ ame ayi ku mee. Esi Suraang gbe be womawɔ trɔ̃subɔsubɔ nuwɔna sia na ye kple ye ŋu mewo o ta la, kɔƒea me nɔlawo nɔ mɔ kpɔm be gbɔgbɔa ado dziku alé ve nɛ wòaku. Esi nuvevi aɖeke mewɔ Suraang alo eŋumewo o ta la, mɔnukpɔkpɔ geɖe ʋu ɖi nɛ be wòɖi ɖase nyui aɖe.\nGake Suraang ƒe dodokpɔawo mese ɖe afima o. Ðekakpui siwo le ƒukpoa dzi dometɔ aɖewo bunɛ hoʋiʋlii be yewoable ɖetugbi siwo nye amedzro le afima nu adɔ kpli wo. Gake Suraang tsi tre ɖe woƒe ahiãnyaawo ŋu eye wòyi edzi wɔ nuteƒe na Mawu. Le nyateƒe me la, ete ŋu wɔ gbesiagbe mɔɖeɖedɔa, togbɔ be gaƒoƒo 24 ye wòwɔa dɔnɔdzikpɔdɔa gbesiagbe hã.\nDo ŋgɔ na kplɔ̃ɖoɖo na Suraang esi wògbɔna dzodzo ge le ƒukpoa dzi la, kɔƒea me me tsitsiwo gblɔ be eyae nye dutanyanyuigblɔla vavã gbãtɔ si va yewo gbɔ kpɔ. Le alesi wòlé Biblia ƒe gɔmeɖosewo me ɖe asi goŋgoŋ ta la, ame bubu siwo le ƒukpoa dzi xɔ Fiaɖuƒegbedasia nyuie.\nŊutilã me Kuxiwo\nAlesi kɔƒe aɖewo sa ɖe agae fia be ele na Yehowa ƒe amewo be woadze agbagba geɖe ŋutɔ hafi ate ŋu akpɔ gome le gbeadzisubɔsubɔdɔ kple Kristotɔwo ƒe kpekpewo me. Bu Ðasefo xɔnyɔnyrɔ ene—ŋutsu ɖeka kple nyɔnu etɔ̃—amesiwo zɔa mɔ gaƒoƒo geɖe yina kpekpewo gagbɔna ƒe kpɔɖeŋua ŋu kpɔ. Wozɔa afɔ tsoa tɔsisi etɔ̃ le yiyi kple gbɔgbɔ me. Ne tsia ɖɔ la, nɔviŋutsua ƒua tsia tsonɛ gbã, eye ehea nuɖaze gã aɖe si me woƒe akplowo, agbalẽwo, kple kpekpeyiwuwo le tsɔ tsonɛ. Emegbe egaƒua tsia va kpena ɖe nɔvinyɔnu etɔ̃awo ŋu.\nƑuƒoƒo sue bubu si dea kpekpeawo le Nonouti ƒukpo si sa ɖe aga dzi le Kiribati la doa go kuxi vovovo. Ame adre alo enyi koe te ŋu nɔa xɔ si me wokpena le me. Vavala bubuwo nɔa xexe eye wokpɔa nu toa gakpɔawo me. Kpekpea wɔƒe le afisi kɔƒea me tɔ bubuwo te ŋu kpɔnɛ nyuie le ne wotso woƒe sɔlemexɔ gãawo me gbɔna alo yina. Gake Yehowa subɔlawo nya be amewoe nye nu nyoameŋuwo ŋutɔŋutɔ le Mawu ƒe nukpɔkpɔ nu ke menye xɔwoe o. (Xagai 2:7) Nɔvinyɔnu si ɖeka koe xɔ nyɔnyrɔ le ƒukpoa dzi la tsi eye mete ŋu zɔna yia didiƒe o. Gake ɖetugbivi aɖe si nye gbeƒãɖela maxɔnyɔnyrɔe tutunɛ le keke me tsɔ naa kpekpeɖeŋui le subɔsubɔdɔa me. Ŋudzedzekpɔkpɔ ka gbegbee nye si woɖena fiana ɖe nyateƒea ŋu!\nGbeƒãɖela 2,100 kple edzivɔ siwo le subɔsubɔm le Fiji ƒukpoawo dzi ɖoe kplikpaa be yewoayi edzi aɖe gbeƒã Mawu Fiaɖuƒea. Eye woka ɖe edzi be ame bubu geɖe gagbɔna “amesiwo si xɔse le hena luʋɔ xɔxɔ ɖe agbe la dometɔwo” zu ge.\n[Anyigbatata si le axa 8]\nƉoe Ɖe Amewo Ɖoe Ɖe Amewo Gbeƒãɖeɖe Mawu Fiaɖuƒea le Fiji Ƒukpowo Dzi\nw00 9/15 axa 8-9\nEsusɔ Vie—Xexe si me Mɔkpɔkpɔ Magabu Ðe Ame O Ava\n“Eƒe Gaƒoƒo Mede Haɖe O”\n“Gaƒoƒo La Ðo!”\nNukatae Wòle Be Nàtsɔ Ðokuiwò Asa Vɔe?\nKpɔ Wò Ŋkɔ Ta\nYosiya Ðokuibɔbɔla La Ƒe Nu Dze Yehowa Ŋu\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA September 15, 2000\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA September 15, 2000\nGBETAKPƆXƆ—TATA SI MÍESRƆ̃NA September 15, 2000


Agbemeŋutinya: Ɣeyiɣiawo Katã Ƒe Subɔsubɔdɔa—Yayra Siwo Mekpɔ Tso Eme | Nusɔsrɔ̃\nAbe Ale Si Robert Wallen Gblɔe Ene\nNe meɖo ŋku ƒe 65 siwo mezã le ɣeyiɣiawo katã ƒe subɔsubɔa me dzi la, mate ŋu agblɔ be nye agbemeŋkekewo yɔ kple dzidzɔ sɔŋ. Esia mefia be nyemelé blanui alo dzi meɖe le ƒonye gbe aɖeke gbe kpɔ o. (Ps. 34:13; 94:19) Gake le wo katã me la, magblɔ be mekpɔ dzidzeme eye taɖodzinu vavã le nye agbe ŋu!\nLE September 7, 1950 dzi la, mezu Brooklyn Betel-ƒomea me tɔ. Ɣemaɣi la, ame 355 ye nɔ Betel-ƒomea me, wotso dukɔ vovovowo me eye wonye nɔviŋutsu kple nɔvinyɔnu siwo xɔ tso ƒe 19 va se ɖe 80. Wo dometɔ geɖe nye Kristotɔ amesiaminawo.\nALE SI MEWƆ VA ZU YEHOWA SUBƆLA\nMexɔ nyɔnyrɔ esime mexɔ ƒe 10\nDanye ye fia num tso “Mawu dzidzɔtɔ la” ŋu. (1 Tim. 1:11) Edze Yehowa subɔsubɔ gɔme esime menye ŋutsuvi dzaa ko. Mexɔ nyɔnyrɔ le July 1, 1939 dzi esime mexɔ ƒe 10, le nutometakpekpe (si míeyɔna egbea be nutome sue takpekpe) me le Columbus, Nebraska, U.S.A. Mí ame siwo anɔ abe alafa ɖeka ene míeƒo ƒu ɖe teƒe aɖe si míehaya henɔ Joseph Rutherford ƒe nuƒo si wolé ɖe mɔ̃ dzi si ƒe tanyae nye “Fasitɔnyenye alo Ablɔɖe” sem. Le nuƒoa ƒe domedome la, tsitretsiɖeŋulawo va ƒo ƒu ɖe gota. Wotsɔ akpasesẽ ge ɖe xɔa me, wogblẽ míaƒe kpekpea me henya mí de gbe. Míeyi ɖaƒo ƒu ɖe nɔvi aɖe ƒe agble si medidi boo tso dua gbɔ o me hese nuƒo susɔea. Le nudzɔdzɔ sia ta la, nyemeŋlɔ ŋkeke si mexɔ nyɔnyrɔ la be kpɔ o!\nDanye dze agbagba ƒã nyateƒea ɖe menye. Togbɔ be fofonye nye ame nyui kple vifofo nyui hã la, metsi dzi ɖe subɔsubɔnyawo alo nufiafiam tso Mawu ŋu o. Dada kple Ðasefo bubu siwo le Omaha Hamea me de dzi ƒo nam geɖe.\nNYE TAÐODZINUWO TRƆ\nEsi wòsusɔ vie mawu sekɛndrisuku (lycée) nu la, eva hiã be matso nya me le nu si mawɔ le agbe me ŋu. Ne míeke mɔ le suku le dzomeŋɔliwo la, nye kple hanyetiwo míewɔa mɔkeke mɔɖeɖedɔ (si míeyɔna fifia be kpekpeɖeŋu mɔɖeɖedɔ).\nWoɖo ɖekakpui eve siwo nye John Chimiklis kple Ted Jaracz, siwo wu Gilead Suku ƒe klass adrelia nu teti la ɖe míaƒe nutoa me be woawɔ mɔzɔzɔdɔa. Ewɔ nuku nam ŋutɔ esi mese be ƒe 20 kple nu vi aɖe koe woxɔ. Mexɔ ƒe 18 ɣemaɣi, eye wòsusɔ vie mawu suku nu. Megaɖoa ŋku gbe si gbe Nɔviŋutsu Chimiklis bia nu si medi be mawɔ le agbe me lam. Esi meɖo eŋu nɛ la, ede dzi ƒo nam be: “Ɛ̃, dze ɣeyiɣiawo katã ƒe subɔsubɔdɔa gɔme enumake. Mènya yayra siwo gbegbe nàkpɔ tso eme o.” Aɖaŋuɖoɖo ma kple kpɔɖeŋu si nɔviŋutsu mawo ɖo la wɔ dɔ ɖe dzinye vevie. Eya ta esi mewu suku nu la, medze mɔɖeɖedɔa gɔme le ƒe 1948 me.\nALE SI MEWƆ YI BETEL\nLe July 1950 me la, nye kple dzinyelawo míezɔ mɔ yi dukɔwo dome takpekpe si wowɔ le Yankee Stadium le New York City. Mede kpekpe si wowɔna kple ame siwo di be yewoasubɔ le Betel la le takpekpe ma me, eye meɖo lɛta ɖa be adzɔ dzi nam be masubɔ le afi ma.\nTogbɔ be Papa metsi tre ɖe nye mɔɖeɖedɔa wɔwɔ kple wo gbɔ nɔnɔ le aƒea me ŋu o hã la, egblɔ be manɔ ga aɖe ya teti xem ɖe nye nuɖuɖu kple xɔ si me mele ta. Eya ta gbe ɖeka le August ƒe ɣletia ƒe gɔmedzedze esi meyina dɔdiƒe la, metɔ ɖe míaƒe posuɖaka ŋu gbã. Mekpɔ lɛta si mexɔ tso Brooklyn la le eme. Nɔviŋutsu Nathan H. Knorr ye ŋlɔe. Egblɔ le eme be: “Míexɔ wò Betel subɔsubɔ ƒe dɔbiagbalẽvia. Meka ɖe edzi be àlɔ̃ be yeanɔ Betel va se ɖe esime Aƒetɔ la nakplɔ wò adzoe. Eya ta míedi be nàva Betel, le 124 Columbia Heights, Brooklyn, New York, le September 7, 1950 dzi.”\nEsi Papa gbɔ tso dɔme gbe ma gbe la, megblɔ nɛ be mekpɔ dɔ. Egblɔ be, “Enyo ŋutɔ, afi kae nèkpɔ dɔa le?” Meɖo eŋu be, “Brooklyn Betel, eye woanam dɔlar 10 dzinukukui.” Ewɔ nuku nɛ vie, gake egblɔ nam be, ne emae medi be mawɔ ko la, malé be nɛ. Ƒe ʋɛ aɖewo megbe la, fofonye xɔ nyɔnyrɔ le takpekpe si wowɔ le Yankee Stadium le ƒe 1953 me!\nNye kple nye hadɔwɔla Alfred Nussrallah\nDzidzɔtɔe la, womia asi nye hadɔwɔla Alfred Nussrallah hã be wòava Betel le ɣeyiɣi ma ke me, eye míezɔ mɔ ɖekae yi. Eɖe srɔ̃ emegbe, eye eya kple srɔ̃a Joan wode Gilead Sukua eye woɖo wo ɖe Lebanon be woawɔ dutanyanyuigbɔgblɔdɔa, ema megbe wogatrɔ gbɔ va United States va wɔ mɔzɔzɔdɔa.\nGbã la, mewɔ dɔ le Agbalẽblaƒe, afi si míetsɔa ka léa agbalẽwo ɖekae le. Agbalẽ gbãtɔ si ŋu mewɔ dɔ le ye nye What Has Religion Done for Mankind? (La religion a-t-elle servi l’humanité ?) Esi mewɔ dɔ ɣleti enyi le Agbalẽblaƒea megbe la, wode dɔ asi nam le Subɔsubɔ Dɔdzikpɔƒea be mawɔ dɔ le Nɔviŋutsu Thomas J. Sullivan ƒe ɔfis. Dɔwɔwɔ kplii do dzidzɔ nam ŋutɔ, eye mawumenunya kple gɔmesese si su esi ƒe geɖewoe nye ema le eƒe dɔwɔwɔ kple habɔbɔa me la ɖe vi geɖe na nye hã.\nEsi mewɔ dɔ ƒe etɔ̃ kloe le Subɔsubɔ Dɔdzikpɔƒea megbe la, Nɔviŋutsu Max Larson, si nye agbalẽtaƒea dzikpɔla, gblɔ nam be Nɔviŋutsu Knorr di be yeakpɔm. Mebia ɖokuinye be ɖe mewɔ nane mahã. Nye dzi dze eme esi Nɔviŋutsu Knorr gblɔ be yedi be yeanya ne mele ɖoɖo wɔm be madzo le Betel kpuie. Enɔ ame dim be wòawɔ dɔ le yeƒe ɔfis hena ɣeyiɣi aɖe eye wòdi be yeanya ne mate ŋu awɔe. Megblɔ nɛ be nyemele dzodzo le Betel ŋu bum o. Eva dzɔ be mɔnukpɔkpɔ su asinye mewɔ dɔ le eƒe ɔfis ƒe 20 sɔŋ.\nMegblɔna zi geɖe be, nyemate ŋu axe fe ɖe hehe si gbegbe mexɔ esi menɔ dɔ wɔm kple Nɔviŋutsu Sullivan kple Knorr kpakple Betel dɔwɔla bubuwo abe Milton Henschel, Klaus Jensen, Max Larson, Hugo Riemer kple Grant Suiter ene la ta o. *\nNɔvi siwo mewɔ dɔ kplii la wɔa dɔ siwo habɔbɔa de wo si ɖe ɖoɖo nyui nu. Le kpɔɖeŋu me, Nɔviŋutsu Knorr wɔa dɔ madzudzɔmadzudzɔe eye wòdina be Fiaɖuƒedɔa nakpɔ ŋgɔgbedede gãtɔ kekeake. Nɔvi siwo wɔa dɔ le eƒe ɔfis la tea ŋu ɖoa dze kplii bɔbɔe. Ne woƒe susu mewɔ ɖeka kple etɔ le nya aɖe ŋu o hã la, wotea ŋu gblɔnɛ faa eye wògakana ɖe wo dzi kokoko.\nGbe ɖeka la, Nɔviŋutsu Knorr ɖo dze kplim ku ɖe ale si wòhiã be ame nalɔ̃ faa awɔ dɔ si ame geɖe abu nu tsɛ aɖe ko la ŋu. Le kpɔɖeŋu me, egblɔ be esime yenye agbalẽtaƒea dzikpɔla la, Nɔviŋutsu Rutherford tea ŋu ƒoa ka na ye hegblɔna na ye be: “Nɔviŋutsu Knorr, meɖe kuku ne ètso agbalẽtaƒea gbɔna nuɖuƒe la, tsɔ nu si wotsɔ tutua nuŋɔŋlɔ ɖa le agbalẽ dzi ɖe asi vɛ nam. Mahiã eƒe ɖewo.” Nɔviŋutsu Knorr gblɔ be, yeyia nudzraɖoƒea ɖatsɔa nututunua ɖewo dea kotoku me enumake. Eye ne eƒo ŋdɔ ga 12 ko la, yetsɔa wo yina na Nɔviŋutsu Rutherford le eƒe ɔfis. Esia dze nu sue aɖe gake ele vevie na Nɔviŋutsu Rutherford ya. Eyome Nɔviŋutsu Knorr gblɔ nam be: “Ŋdi sia ŋdi la, medi be nàkpa nuŋlɔtiawo ada ɖe kplɔ̃ dzi nam.” Tso ɣemaɣi la, mekpaa nuŋlɔtiawo nɛ hena ƒe geɖe.\nNɔviŋutsu Knorr ƒoa nu tso ale si wòle vevie be míalé to ɖe nya ŋu nyuie ne wole dɔ dem asi na mí ŋu. Gbe ɖeka egblɔ ale si mawɔ dɔ aɖewo nam eme kɔ, gake nyemeɖo to nyuie o. Esia wɔe be nane va dzɔ si na wòɖu ŋukpe. Ete ɖe dzinye ale gbegbe, eya ta meŋlɔ lɛta kpui aɖe tsɔ na wònya be nu si mewɔ la vem ŋutɔ eye mesusui be, ne woɖɔli dɔ nam la, anyo wu. Ŋdi ma ke la, Nɔviŋutsu Knorr va nye ɔfis. Egblɔ nam be: “Robert, mekpɔ wò lɛtaa. Èwɔ vodada. Meƒo nu tso eŋu na wò xoxo, eye meka ɖe edzi be tso fifia dzi yina la, àɖɔ ŋu ɖo geɖe wu. Azɔ na míayi dɔa dzi.” Mekpɔ ŋudzedze ɖe eƒe ameŋububua ŋu ŋutɔ.\nDIDI BE MAÐE SRƆ̃\nLe ƒe enyi gbãtɔ siwo me mewɔ dɔ le Betel la, meva susu me nam be madzo le Betel o. Gake nye susu va trɔ. Le dukɔwo dome takpekpe si wowɔ le Yankee Stadium kple Polo Grounds, le ƒe 1958 me la, mekpɔ Lorraine Brookes, nɔvinyɔnu aɖe si medo go le ƒe 1955 me esime wònɔ mɔɖeɖedɔa wɔm le Montreal, Canada. Nɔnɔme si nɔ esi ɖe ɣeyiɣiawo katã ƒe subɔsubɔdɔa ŋu kple ale si wòlɔ̃ faa be yeayi afi sia afi si Yehowa ƒe habɔbɔa ɖo ye ɖo la wɔ dɔ ɖe dzinye ŋutɔ. Lorraine ƒe taɖodzinue nye be yeade Gilead Sukua. Esi wòxɔ ƒe 22 la, wokpee be wòade Gilead Sukua ƒe klass 27 lia le ƒe 1956 me. Esi wòwu sukua nu la, woɖoe ɖe Brazil abe dutanyanyuigblɔla ene. Le ƒe 1958 me la, medo ɖeɖeŋugbe na Lorraine eye wòlɔ̃ ɖe edzi. Míeɖoe be míaɖe mía nɔewo le ƒe si kplɔe ɖo me henɔ mɔ kpɔm be míawɔ dutanyanyuigbɔgblɔdɔa ɖekae.\nEsi megblɔe na Nɔviŋutsu Knorr la, edoe ɖa be ne anyo la, míalala ƒe etɔ̃, emegbe míaɖe mía nɔewo ale be míasubɔ le Brooklyn Betel. Ɣemaɣi la, hafi nɔviŋutsu kple nɔvinyɔnu aɖe nakpɔtɔ anɔ Betel le woƒe srɔ̃ɖeɖe megbe la, ele be wo dometɔ ɖeka nasubɔ le Betel ƒe ewo alo esi wu nenema eye ame evelia nanɔ Betel ƒe etɔ̃ ya teti. Eya ta Lorraine lɔ̃ subɔ le Brazil Betel ƒe eve, emegbe eva subɔ le Brooklyn Betel ƒe ɖeka hafi míeɖe mía nɔewo mlɔeba.\nLɛtaŋɔŋlɔ dzi koe míete ŋu to ɖo dze kple mía nɔewo le míaƒe ŋugbedodo ƒe ƒe eve gbãtɔawo me. Kaƒoƒo xɔ asi akpa eye e-mail hã menɔ anyi ɣemaɣi o! Le míaƒe srɔ̃ɖegbe le September 16, 1961 dzi la, mɔnukpɔkpɔ su mía si be Nɔviŋutsu Knorr ƒo míaƒe srɔ̃ɖenuƒoa. Vavãe, ƒe ʋɛ siwo me míenɔ lalam le la didi na mí ŋutɔ. Gake fifia ne míetrɔ kpɔ megbe la, míekpɔnɛ be míaƒe dzigbɔɖia mezu dzodzro o, elabena míele dzidzɔ kple dzidzeme kpɔm le srɔ̃ɖeɖe me ƒe 50 kple edzivɔe nye esia!\nMíaƒe srɔ̃ɖegbe. Tso miame: Nathan H. Knorr, Patricia Brookes (Lorraine nɔvinyɔnu), Lorraine kple nye, Curtis Johnson, Faye kple Roy Wallen (dzinyelawo)\nLe ƒe 1964 me la, mɔnukpɔkpɔ su asinye meyi dukɔ geɖe me ɖasubɔ abe alɔdzewo dzikpɔla ene. Ɣemaɣiwo la, womeɖea mɔ na srɔ̃nyɔnuwo be woazɔ mɔ sia kple wo srɔ̃wo o. Gake le ƒe 1977 me la, wowɔ asitɔtrɔ le eŋu, eye woɖe mɔ na srɔ̃nyɔnuwo be woayi kple wo srɔ̃wo. Le ƒe ma me la, nye kple Lorraine kpakple Nɔviŋutsu Grant Suiter kple srɔ̃a Edith míeyi alɔdzedɔwɔƒe siwo le Germany, Austria, Greece, Cyprus, Turkey kple Israel. Ne míetsɔ wo katã ƒo ƒu la, meyi ɖasubɔ le dukɔ 70 me le xexea me godoo.\nLe míaƒe mɔzɔzɔ yi Brazil le ƒe 1980 me la, míeva do ɖe Belém—du si me Lorraine wɔ dutanyanyuigbɔgblɔdɔa le kpɔ—si le anyigbamemaflia dzi. Míetɔ le mɔ dzi yi ɖakpɔ nɔvi siwo le Manaus hã ɖa. Esi nɔviwo ƒo ƒu ɖe bɔlƒoƒe aɖe hena nuƒo aɖe sese la, míekpɔ be nɔvi aɖewo nɔ anyi heɖe wo ɖokui ɖe vovo; nɔviŋutsuawo mele asi nam nɔviŋutsu bubuwo o, eye nɔvinyɔnuwo hã mele alɔgo gbugbɔm na nɔvinyɔnu bubuwo abe ale si Braziltɔwo doa gbe na wo nɔewo ene o. Nu ka tae?\nNɔvi siawo nye Ðasefo siwo tso kpodɔlélawo ƒe nuto aɖe si le Amazon ƒe avetsuwo me la me. Eya ta esi womedi be yewoaba dɔ na nɔvi bubuwo o tae woɖe wo ɖokui ɖe vovo tso vavalawo dome ɖo. Ke hã woƒe nu wɔ dɔ ɖe mía dzi, eye míaŋlɔ dzidzɔ si yɔ mo na wo la be gbeɖe o. Aleke gbegbe nya siwo dze le Yesaya ƒe agbalẽa me nye nyateƒee nye esi: “Nye dɔlawo atso aseye le dzi ƒe dzidzɔkpɔkpɔ ta.”—Yes. 65:14.\nMEKPƆ DZIDZEME EYE TAÐODZINU VAVÃ LE NYE AGBE ŊU\nNye kple Lorraine míedea ŋugble le ƒe blaade kple edzivɔ siwo míetsɔ mía ɖokui ɖe adzɔgbe na Yehowa hele esubɔm la ŋu edziedzi. Míekpɔa dzidzɔ geɖe le yayra siwo Yehowa dudu kɔ ɖe mía dzi esi míeɖe mɔ nɛ wòfia mɔ mí to eƒe habɔbɔa dzi ta. Togbɔ be nyemegatea ŋu zɔa mɔ yia xexea ƒe akpa vovovowo abe tsã ene o hã la, mete ŋu le asi kpem ɖe Dɔdzikpɔha la ŋu hele dɔ wɔm kple Zimenɔlawo Ƒe Kɔmiti la kpakple Subɔsubɔ Kɔmitia. Mekpɔ ŋudzedze ɖe mɔnukpɔkpɔ si su asinye be mele akpa sue aɖe wɔm le asikpekpe ɖe xexea me katã ƒe nɔviwo ƒe habɔbɔa ŋu me la ŋuti ale gbegbe. Egakpɔtɔ wɔa nuku na mí ne míekpɔ ɖekakpui kple ɖetugbui gbogbo siwo ƒo wo ɖokui ɖe ɣeyiɣiawo katã ƒe subɔsubɔdɔa me, eye woɖe nɔnɔme si sɔ kple Yesaya tɔ fia esi wògblɔ be: “Nyee nye esi, dɔm!” (Yes. 6:8) Nɔvi gbogbo siawo ɖo kpe nya si nutome sue dzikpɔlaa gblɔ nam ƒe gbogbo aɖewoe nye esi va yi la dzi be: “Dze ɣeyiɣiawo katã ƒe subɔsubɔdɔa gɔme enumake. Mènya yayra siwo gbegbe nàkpɔ tso eme o.”\n^ mm. 20 Àte ŋu akpɔ nɔviŋutsu siawo dometɔ aɖewo ƒe agbemeŋutinya le yevugbe me Gbetakpɔxɔ siwo gbɔna me: Thomas J. Sullivan (August 15, 1965); Klaus Jensen (October 15, 1969); Max Larson (September 1, 1989); Hugo Riemer (September 15, 1964); kple Grant Suiter (September 1, 1983).


Kpɔ Ƒomedodo Si Le Wò Kple Yehowa Dome Ta Esi Nèle Subɔsubɔm Le Duta | Nusɔsrɔ̃\nAGBEMEŊUTINYA Medze Agbagba Srɔ̃ Kpɔɖeŋu Nyui Ðolawo\n“Migaŋlɔ Dɔmenyonyo Na Amedzrowo Be O”\nKpɔ Ƒomedodo Si Le Wò Kple Yehowa Dome Ta Esi Nèle Subɔsubɔm Le Duta\nÐe ‘Nèléa Nunya Vavãtɔ Me Ðe Asi’ Sesĩea?\nDo Ŋusẽ Wò Xɔse Le Nu Siwo Nèle Mɔ Kpɔm Na Me\nXɔ Yehowa Ƒe Ŋugbedodowo Dzi Se\nGbetakpɔxɔ—Tata Si Míesrɔ̃na | October 2016\nGBE BUBU Acholi Afrikaans Albanian Amerika Tokunɔgbe Amharic Angola Tokunɔgbe Arabic Argentina Tokunɔgbe Armenian Australia Tokunɔgbe Aymara Azerbaijani Azerbaijani (Cyrillic) Bashkir Bassa (Cameroon) Bengali Bicol Boulou Brazil Tokunɔgbe Britain Tokunɔgbe Bulgarian Catalan Cebuano Chichewa Chile Tokunɔgbe China Mandaringbe (Bɔbɔetɔ) China Mandaringbe (Xoxotɔ) China Tokunɔgbe Chitonga Chitonga (Malawi) Chitumbuka Chiyao Chuvash Cibemba Cinyanja Colombia Tokunɔgbe Croatian Czech Dangme Danish Digor Dutch Ecuador Tokunɔgbe Efik Estonian Eŋlisi Eʋegbe Fijian Finland Tokunɔgbe Finnish Fon France Tokunɔgbe Franse Ga Georgian German Germany Tokunɔgbe Greek Guarani Gujarati Gun Hausa Hebrew Hiligaynon Hindi Hungarian Hungary Tokunɔgbe Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japan Tokunɔgbe Japanese Kabiye Kannada Kikamba Kikaonde Kikuyu Kinyarwanda Kirghiz Kiribati Kirundi Korea Tokunɔgbe Korean Kurdish Kurmanji (Caucasus) Kurdish Kurmanji (Cyrillic) Kwangali Kwanyama Lamba Latvian Lhukonzo Lingala Lithuanian Luganda Lunda Luo Luvale Macedonian Malagasy Malay Malayalam Mambwe-Lungu Marathi Maya Mbunda Mexico Tokunɔgbe Mingrelian Mixe Mongolian Moore Myanmar Ndebele Ndebele (Zimbabwe) Ndonga Nepali Nigerian Pidgin Norwegian Nzema Okpe Oromo Ossetian Otetela Pangasinan Papiamento (Curaçao) Paraguay Tokunɔgbe Persian Peru Tokunɔgbe Pidzin (Kamerun) Poland Tokunɔgbe Polish Portugal Tokunɔgbe Portuguese Punjabi Quechua (Bolivia) Romanian Runyankore Russia Tokunɔgbe Russian Samoan Sango Sepedi Serbian Serbian (Roman) Sesotho (Lesotho) Setswana Shona Sidama Silozi Sinhala Slovak Slovenian Solomon Islands Pidgin Spain Tokunɔgbe Spanish Sranantongo Swahili Swahili (Congo) Swati Swedish Tagalog Tajiki Tamil Tatar Telugu Tetun Dili Thai Tigrinya Tiv Tok Pisin Tsonga Turkish Turkmen Tuvaluan Twi Tzotzil Ukrainian Urdu Urhobo Uzbek Venda Venezuela Tokunɔgbe Vietnamese Waray-Waray Welsh Wolaita Xhosa Yoruba Zande Zapotec (Isthmus) Zimbabwe Tokunɔgbe Zulu\n“Medzra wò nyawo ɖo ɖe nye dzi me.”—PS. 119:11.\nHADZIDZI: 142, 92\nNu kae kpe ɖe Daniel kple Psalmo 119 lia ŋlɔla ŋu wokpɔ ƒomedodo si nɔ woa kple Yehowa dome ta?\nNu kae ame siwo le subɔsubɔm le duta ate ŋu awɔ be woakpɔ ƒomedodo si le woa kple Yehowa dome ta?\nAleke dzilawo ate ŋu ana hehe wo viwo be woalɔ̃ Yehowa ne woa kple wo viwo wole subɔsubɔm le duta?\n1-3. (a) Nɔnɔme ka ke mee míeɖakpɔ mía ɖokui le o, nu kae wòle be wòanɔ vevie na mí wu? (b) Kuxi kawoe ame siwo le gbe bubu srɔ̃m la doa goe, eye biabia kawoe esia fɔ ɖe te? (Kpɔ foto si le nyati sia ƒe gɔmedzedze.)\nYEHOWA ÐASEFO akpe geɖe le akpa vevi aɖe wɔm le nyagblɔɖi si nye be woaɖe gbeƒã nya nyuia na “dukɔ sia dukɔ kple to sia to kple gbegbɔgblɔ sia gbegbɔgblɔ kpakple ame ɖe sia ɖe ƒomevi” la me vava me. (Nyaɖ. 14:6) Ðe wò hã èle gbe bubu srɔ̃ma? Dutanyanyuigblɔlae nènyea? Ðe nèle subɔsubɔm le afi si hiahiã geɖe wu le le duta? Alo ɖe nèdze kpekpewo dede le dutagbe hame aɖe me le miaƒe dukɔa mea?\n2 Esi míenye Mawu subɔlawo ta la, míawo ŋutɔwo kple míaƒe ƒomea ƒe gbɔgbɔmededienɔnɔ ye wòle be wòanɔ vevie na mí wu. (Mat. 5:3) Gake ɣeaɖewoɣi la, gbe sia gbe hloloetsotsowo ate ŋu awɔe be míakpɔ ɣeyiɣi asrɔ̃ nu le mía ɖokui si veviedodotɔe o. Ke hã, nɔvi siwo le subɔsubɔm le duta ya gadoa go kuxi bubuwo.\n3 Tsɔ kpe ɖe gbe bubu sɔsrɔ̃ ŋu la, ele hã be ame siwo le subɔsubɔm le duta nakpɔ egbɔ be yewotsɔ gbɔgbɔmenuɖuɖu sesẽ le yewo ɖokui nyim edziedzi. (1 Kor. 2:10) Aleke woate ŋu awɔ esia ne womese gbe si wodona le hamea me nyuie o? Eye nu ka tae wòle be dzila Kristotɔwo nakpɔ egbɔ be Mawu ƒe Nya la de dzi gbɔ na wo viwo?\nNANE SI ATE ŊU AGBLẼ NU LE MÍAƑE GBƆGBƆMELÃMESẼ ŊU\n4. Nu kae ate ŋu agblẽ nu le míaƒe gbɔgbɔmelãmesẽ ŋu? Wɔ eƒe kpɔɖeŋu.\n4 Ne míesea Biblia ƒe nufiafiawo gɔme nyuie o le esi míeɖu tu na dutagbea o ta la, esia ate ŋu agblẽ nu le míaƒe gbɔgbɔmelãmesẽ ŋu. Le ƒe alafa atɔ̃lia Do Ŋgɔ Na Yesu (D.Y.) me la, Nehemiya de dzesii be Yudatɔ siwo trɔ gbɔ tso Babilon la dometɔ aɖewo ƒe viwo mese Hebrigbea o, eye esia ɖe fu nɛ vevie. (Xlẽ Nehemiya 13:23, 24.) Esi ɖevi mawo metea ŋu sea Mawu ƒe Nyaa gɔme o ta la, ƒomedodo si nɔ woa kple Mawu kple eƒe dukɔ tiatiaa dome la me gbɔdzɔ.—Neh. 8:2, 8.\n5, 6. Nu kae dzila siwo le subɔsubɔm le duta la dometɔ aɖewo va de dzesii, eye nu ka tae?\n5 Dzila Kristotɔ siwo le subɔsubɔm le duta la dometɔ aɖewo va kpɔe be dzo si nɔ yewo viwo me ɖe nyateƒea ŋu tsã la va nɔ tsitsim. Esi wònye be ɖeviawo mesea Biblia ƒe nufiafiawo gɔme nyuie le Fiaɖuƒe Akpata me o ta la, mewɔa dɔ ɖe wo dzi o. Pedro,  si ʋu tso South America kple eƒe ƒomea yi Australia la gblɔ be “ne ame le Mawu ƒe Nyaa srɔ̃m la, ele be wòase nu si srɔ̃m wòle la gɔme ale be wòaʋã eƒe dzi be wòanɔ agbe ɖe enu.”—Luka 24:32.\n6 Ne míexlẽ nane le dutagbe me la, ɖewohĩ mawɔ dɔ ɖe mía dzi abe ale si wòanɔ ne míexlẽe le mía degbe me ene o. Azɔ hã, ne míetea ŋu doa gbea nyuie o la, esia ate ŋu ate ɖeɖi mía ŋu ale gbegbe be míava gbɔdzɔ le gbɔgbɔ me. Eya ta, esi míele agbagba dzem be dzo si le mía me be míasubɔ le duta nagatsi o la, ele vevie hã be míakpɔ ƒomedodo si le mía kple Yehowa dome ta.—Mat. 4:4.\nWOKPƆ ƑOMEDODO SI LE WOA KPLE YEHOWA DOME TA\n7. Aleke Babilontɔwo dze agbagba be yewoana Daniel nalɔ̃ yewoƒe dekɔnuwo kple yewoƒe mawusubɔsubɔ?\n7 Esi Daniel kple eƒe zɔhɛwo nɔ aboyo me la, Babilontɔwo dze agbagba be yewoana woalɔ̃ yewoƒe dekɔnuwo kple mawusubɔsubɔ, eya ta wofia ‘Kaldeatɔwo ƒe gbegbɔgblɔ’ woamawo. Azɔ hã, fiaŋume si nɔ hehe nam wo la tsɔ Babilontɔwo ƒe ŋkɔwo na wo. (Dan. 1:3-7) Babilontɔwo ƒe mawu vevitɔ si nye Bel la ƒe ŋkɔ dze le ŋkɔ si wotsɔ na Daniel la me. Anɔ eme be susu si Fia Nebukadnezar di be yeaƒã ɖe ta me na Daniel ye nye be Babilontɔwo ƒe mawua kpe eƒe Mawu, Yehowa, dzi.—Dan. 4:8.\n8. Esime Daniel nɔ dzronyigba dzi la, nu kae kpe ɖe eŋu wòkpɔ ƒomedodo si nɔ woa kple Yehowa dome ta?\n8 Togbɔ be wona fia ƒe nuɖuɖu viviwo Daniel be wòaɖu hã la, “Daniel ɖoe le eƒe dzi me” be ‘yemagblẽ kɔ ɖo na ye ɖokui o.’ (Dan. 1:8) Esi wòyi edzi nɔ “agbalẽ kɔkɔeawo” srɔ̃m le wo degbe me ta la, eyi edzi sẽ ŋu le xɔse me, togbɔ be enɔ dzronyigba dzi hã. (Dan. 9:2, etenuŋɔŋlɔ) Eya ta anɔ abe ƒe 70 ene megbe gɔ̃ hã la, wogayɔa eƒe Hebri-ŋkɔa nɛ kokoko.—Dan. 5:13.\n9. Abe ale si wòdze le Psalmo 119 lia me ene la, dɔ kae Mawu ƒe Nyaa wɔ ɖe psalmo sia ŋlɔla dzi?\n9 Mawu ƒe Nyaa do ŋusẽ Psalmo 119 lia ŋlɔla ale be mena ame siwo dome wònɔ ƒe nuwɔnawo kpɔ ŋusẽ ɖe edzi o. Ekpe fu le fiaŋumewo si me, elabena woɖe alɔme le eŋu. (Ps. 119:23, 61) Ke hã, eɖe mɔ Mawu ƒe nyawo wɔ dɔ ɖe eƒe dzi dzi vevie.—Xlẽ Psalmo 119:11, 46.\nKPƆ ƑOMEDODO SI LE MIA KPLE YEHOWA DOME TA\n10, 11. (a) Ne míele Mawu ƒe Nyaa srɔ̃m la, nu kae wòle be wòanye míaƒe taɖodzinu? (b) Aleke míawɔ aɖo míaƒe taɖodzinua gbɔ? Wɔ eƒe kpɔɖeŋu.\n10 Togbɔ be subɔsubɔdɔa kple míaƒe dɔwɔɖuiwo ate ŋu axɔ ɣeyiɣi geɖe le mía si hã la, ele be mí katã míadi ɣeyiɣi na ɖokuisinusɔsrɔ̃ kple ƒometadedeagu. (Ef. 5:15, 16) Gake menye nu agbɔsɔsɔme si míasrɔ̃ alo dzadzraɖo ɖe nyaŋuɖoɖo ŋu le kpekpeawo me dzaa koe wòle be wòanye míaƒe taɖodzinu o. Míadi be Mawu ƒe Nya la nade míawo ŋutɔwo míaƒe dzi gbɔ eye wòado ŋusẽ míaƒe xɔse.\n11 Dadasɔ hiã hafi míate ŋu aɖo taɖodzinu sia gbɔ, elabena togbɔ be ehiã be ame bubuwo ƒe hiahiãwo nanɔ susu me na mí esime míele nu srɔ̃m hã la, ele be míabu míawo ŋutɔwo míaƒe gbɔgbɔmenuhiahiãwo hã ŋu. (Flp. 1:9, 10) Ele be wòanɔ susu me na mí be ne míele dzadzram ɖo ɖe gbeadziyiyi, kpekpeawo, alo dɔdeasiwo ŋu la, míaƒe susu manɔ ale si míawo ŋutɔwo míawɔ eŋu dɔe la ŋu kokoko o. Le kpɔɖeŋu me: Togbɔ be nuɖala ɖɔa nuɖuɖuawo kpɔna hafi dzraa wo hã la, mate ŋu anɔ agbe ɖe esiwo wòɖɔna kpɔna la ɖeɖe nu o. Ne edi be yeanɔ lãmesẽ me la, ele be wòanɔ nuɖuɖu siwo me nunyiame le la ɖam na eɖokui. Nenema kee wòle be míatsɔ gbɔgbɔmenuɖuɖu si akpɔ mía ŋutɔwo míaƒe hiahiãwo gbɔ la anɔ mía ɖokui nyim.\n12, 13. Nu ka tae nɔvi geɖe siwo le subɔsubɔm le duta kpɔe be eɖea vi geɖe ne yewosrɔ̃a Biblia edziedzi le yewo degbe me?\n12 Nɔvi geɖe siwo le subɔsubɔm le duta kpɔe be eɖea vi geɖe ne yewosrɔ̃a Biblia edziedzi le yewo ‘ŋutɔwo degbe’ me. (Dɔw. 2:8) Dutanyanyuigblɔlawo gɔ̃ hã de dzesii be hafi yewoate ŋu ali ke le xɔse me ayi yewoƒe dɔa dzi la, gbɔgbɔmenunyiame si yewoxɔna le kpekpeawo me la ɖeɖe mesu o.\n13 Alain, si le Persiagbe srɔ̃m anɔ abe ƒe enyie nye esia gblɔ be: “Ne mele dzadzram ɖo ɖe kpekpeawo ŋu le Persiagbe me la, ale si mado gbea atsɔ aɖo nya ŋu koŋ ŋue nye susu nɔna. Esia wɔnɛ be Biblia me nufiafia si me dzrom mele la mewɔa dɔ ɖe dzinye tututu o. Eya ta media ɣeyiɣi srɔ̃a Biblia kple Biblia-srɔ̃gbalẽ bubuwo le mía degbe me edziedzi.”\nNA NYATEƑEA NADE DZI GBƆ NA VIWÒWO\n14. Nu kae wòle vevie be dzilawo nawɔ, eye nu ka tae?\n14 Ele vevie be dzila Kristotɔwo naƒã Mawu ƒe Nya la ɖe wo viwo ƒe dzi kple susu me vivivi. Esi Serge kple srɔ̃a Muriel subɔ le duta ƒe etɔ̃ kple edzivɔ megbe la, wova de dzesii be yewo viŋutsu si xɔ ƒe 17 la megava nɔ dzidzɔ kpɔm ɖe teokrasidɔwo ŋu o. Muriel gblɔ be: “Gbeƒãɖeɖe le gbe bubu me va nɔ dɔme vem nɛ, evɔ tsã la, gbeƒãɖeɖe le Fransegbe, si nye mía degbe, me dzɔa dzi nɛ ŋutɔ.” Serge hã gblɔ be: “Esi míede dzesii be esia le mía via ƒe gbɔgbɔmeŋgɔyiyi hem ɖe megbe la, míetso nya me be míatrɔ ayi hame si me míenɔ tsã.”\nDze agbagba nàna nyateƒea nade dzi gbɔ na viwòwo (Kpɔ memama 14, 15)\n15. (a) Nu kawoe ate ŋu ana dzilawo natso nya me be yewoatrɔ ayi hame si me wodoa gbe si wo viwo se nyuie la me? (b) Nuxlɔ̃amenya kae le 5 Mose 6:5-7 na dzilawo?\n15 Nu kawoe ate ŋu ana dzilawo natso nya me be yewoatrɔ ayi hame si me wodoa gbe si wo viwo se nyuie la me? Gbã la, ele be woakpɔe ɖa be ɣeyiɣi kple ŋutetea le yewo ŋu yewoakpe ɖe yewo viwo ŋu woalɔ̃ Yehowa eye le ɣeyiɣi ma ke me yewoafia dutagbea ɖeviawo mahã. Evelia, ɖewohĩ woade dzesii be ɖeviawo megale dzidzɔ kpɔm ɖe gbɔgbɔmedɔwo alo subɔsubɔ le duta afi si wole la ŋu tututu o. Ne edzɔ alea la, ɖewohĩ dzila Kristotɔwo adi be yewoabu eŋu kpɔ be ɖe wòanyo be yewoaʋu ayi hame aɖe si me wodoa gbe si ɖeviawo se nyuie la me va se ɖe esime ɖeviawo li ke hewɔ nyateƒea wo tɔe hã.—Xlẽ 5 Mose 6:5-7.\n16, 17. Aleke dzila aɖewo dze agbagba kpe ɖe wo viwo ŋu wowɔ nyateƒea wo tɔe esime wole subɔsubɔm le duta?\n16 Gake dzila aɖewo to mɔ aɖewo dzi fia nu wo viwo tso Yehowa ŋu le wo degbe me esime wole dutagbe hame alo ƒuƒoƒo aɖe me. Le kpɔɖeŋu me, Charles, si si vinyɔnuvi etɔ̃, siwo xɔ tso ƒe 9 va ɖo 13, le la le kpekpem ɖe Lingalagbe ƒuƒoƒo aɖe ŋu. Egblɔ be: “Míesrɔ̃a nu kple ɖeviawo hewɔa ƒometadedeagu hã le mía degbe me. Gake le nusrɔ̃ɣi mawo me la, míewɔa wɔwɔfiawo kple fefewo hã le Lingalagbe me ale be ɖeviawo nate ŋu asrɔ̃ gbea esime wole dzidzɔ kpɔm.”\nMidze agbagba miasrɔ̃ dutagbea eye miakpɔ gome le kpekpeawo me (Kpɔ memama 16, 17)\n17 Kevin, si si vinyɔnuvi eve le, siwo dometɔ ɖeka xɔ ƒe atɔ̃ eye evelia xɔ ƒe enyi, la ku kutri vevie fia nyateƒea viawo le esi ɖeviawo metea ŋu sea Biblia ƒe nufiafiawo gɔme nyuie le dutagbe hame si me wole me o ta. Egblɔ be: “Nye kple srɔ̃nye míesrɔ̃a nu kple mía viawo ɖekaɖeka le Fransegbe, si nye mía degbe me. Azɔ hã, míewɔ ɖoɖo be míanɔ kpekpeawo dem le Fransegbe me zi ɖeka le ɣletia me, eye ne míeyi mɔkeke la, míewɔa mɔnukpɔkpɔa ŋu dɔ dea takpekpewo le mía degbea me.”\n18. (a) Mɔfiame kae le Romatɔwo 15:1, 2 si akpe ɖe ŋuwò nànya nu si aɖe vi na viwòwo wu? (b) Aɖaŋu kawoe dzila aɖewo ɖo? (Kpɔ dzesidenya la.)\n18 Ƒome ɖe sia ɖe ƒe agbae wònye be woatso nya me le nu si ade ɖeviawo ƒe gbɔgbɔmelãmesẽ dzi ŋu.  (Gal. 6:5) Muriel, si ƒe nya míegblɔ va yi la gblɔ be ye kple ye srɔ̃ yewodi be yewoasubɔ le dutagbe hame me, gake yewotrɔ yi aƒe le yewo viŋutsua ƒe gbɔgbɔmenyonyo ta. (Xlẽ Romatɔwo 15:1, 2.) Egbea, Serge kpɔe be yewotso nya me nyuie. Egblɔ be: “Tso esime míetrɔ yi Fransegbe hamea me la, mía via yi ŋgɔ le gbɔgbɔ me kabakaba eye wòva xɔ nyɔnyrɔ. Fifia, enye gbesiagbe mɔɖela. Ele ɖoɖo wɔm gɔ̃ hã be yeatrɔ ayi dutagbe ƒuƒoƒo me!”\nNA MAWU ƑE NYAA NADE DZI GBƆ NA WÒ\n19, 20. Aleke míate ŋu aɖee afia be míelɔ̃ Mawu ƒe Nya la?\n19 Lɔlɔ̃ ʋã Yehowa wòna eƒe Nya, Biblia la, le gbegbɔgblɔ alafa geɖe me ale be ‘nyateƒe ƒe sidzedze vavãtɔ nasu amewo katã ƒomevi si.’ (1 Tim. 2:4) Enya be ne míexlẽa yeƒe Nyaa le mía degbe me la, mía kpli ye dome anɔ kplikplikpli.\n20 Gake nɔnɔme ka ke mee míeɖale o, ele be míakpɔ egbɔ be míetsɔa gbɔgbɔmenuɖuɖu sesẽwo nyia mía ɖokui. Ne míesrɔ̃a Biblia edziedzi le mía degbe me la, ana míawo ŋutɔwo kple míaƒe ƒomea siaa míali ke le xɔse me eye míaɖee afia be míedea asixɔxɔ Mawu ƒe nyawo ŋu vavã.—Ps. 119:11.\n^  (memama 5) Míetrɔ ŋkɔawo.\n^  (memama 18) Ne èdi numeɖeɖewo ku ɖe Biblia ƒe mɔfiame siwo ate ŋu aɖe vi na wò ƒomea ŋu la, kpɔ nyati si nye “Vihehe le Dutanyigba Dzi—Eme Kuxiwo Kple Teƒeɖoɖowo,” si dze le October 15, 2002, ƒe Gbetakpɔxɔ me.\nGBETAKPƆXƆ—TATA SI MÍESRƆ̃NA October 2016


Mɔkpɔkpɔ nɔ asinye togbɔ be ŋutigbalẽdɔ vɔ̃ɖi le ŋunye hã\nGBE BUBU Afrikaans Albanian Amharic Arabic Armenian Azerbaijani Azerbaijani (Cyrillic) Bislama Bulgarian Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Estonian Eŋlisi Eʋegbe Fijian Finnish Franse Georgian German Greek Hebrew Hiligaynon Hungarian Icelandic Iloko Indonesian Italian Japanese Kikaonde Kikuyu Kinyarwanda Kirghiz Kirundi Korean Latvian Lingala Lithuanian Luvale Macedonian Malagasy Maltese Myanmar Norwegian Oromo Polish Portuguese Romanian Russian Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Swahili Swahili (Congo) Swedish Tagalog Thai Tigrinya Tok Pisin Tsonga Turkish Twi Ukrainian Vietnamese Xhosa Zulu\n“Ehiãna be woakpe ɖe ŋunye hafi mamlɔ anyi alo afɔ le aba dzi. Azɔlizɔzɔ zu dɔ nam. Nye ve me xe ale gbegbe be nyemetea ŋu noa nye vevesesenutsitikewo o. Medze abi siwo gbe kuku, eye wo dometɔ aɖewo va zu abi vɔ̃wo. Dɔmebi kple dziʋudzo sesẽ aɖe ɖe kpe nam. Nyemenɔ nu si nɔ dzɔdzɔm ɖe dzinye la gɔme sem o. Ƒe ewo koe mexɔ ɣemaɣi.”—Elisa.\nTogbɔ be wɔna boo mele Elisa ŋu o hã la, Biblia fiafia amewo nana wòkpɔa dzidzɔ\nŊUTIGBALẼDƆ si nana ame ƒe ŋutilã liana goŋgoŋ ye le eŋu. Ame miliɔn eve kple afã léa dɔ sia le xexea me godoo. Zi geɖe la, dɔ sia ƒomevi siwo léa ɖeviwo la nye esi wɔa ŋutilã ƒe akpa aɖe ko, eye esia nana ŋutilã liana.\nKe hã wokpɔ dɔ sia ƒomevi si xɔa ŋutilã bliboa katã le Elisa ŋu esi wòxɔ ƒe ewo pɛ ko, eye dɔa ge ɖe eƒe lãmenuwo abe ayiku, dzi, dzitodzito kple dɔgbo gɔ̃ hã me. Ðɔktawo gblɔ be dɔdamɔnu si woazã la ana Elisa nate ŋu anɔ agbe ƒe atɔ̃ pɛ. Gake ƒe 14 sɔŋue nye esi va yi Elisa gakpɔtɔ le agbe. Togbɔ be dɔa gakpɔtɔ le eŋu hã la, meɖe mɔ mɔkpɔkpɔ bu ɖee le agbe me o. Nyɔ! talawo bia gbe Elisa ku ɖe eƒe dɔlélea kple ale si wòte ŋu le te nɔm ɖe nɔnɔmea nui la ŋu.\nƔekaɣie nèva de dzesii be yele dɔ lém?\nEsi mexɔ ƒe asieke la, nane si abɔklugui nam, eye mese veve vevie. Ðeko abia nɔ kekem ɖe edzi hegbe kuku. Esi wodo nye ʋu kpɔ la, wokpɔe be ŋutigbalẽdɔ vɔ̃ɖi sia le ŋunye. Esi wònye be nye dɔlélea nɔ nyanyram ɖe edzi kabakaba ta la, ehiã be míadi dɔ sia dala bibi aɖe be wòakpɔ gbɔnye.\nAleke nuwo va yie?\nMíeva ke ɖe ɖɔkta aɖe si daa dɔ sia ŋu. Egblɔ na dzinyelawo be ne wowɔ kansatike nam la, alé nye dɔlélea nu eye wòana manɔ agbe ƒe atɔ̃ ya teti, eye wosusui hã be ɖewohĩ dɔlélea ava ɖo aɖa le eɖokui si. Gake dɔdamɔnu sia ana nye dɔlélenutsiŋutete nagbɔdzɔ. Eye wòawɔe be kpeƒoame gɔ̃ hã ate ŋu awum bɔbɔe.\nEdze ƒãa be nu si wonɔ vɔvɔ̃m na medzɔ o, alo?\nƐ̃—dzidzɔtɔe la, mekpɔtɔ le agbe! Gake esi mexɔ ƒe 12 la, akɔta veam vevie henɔa anyi abe miniti 30 ene, eye ɣeaɖewoɣi la, esia hona nam zi eve le ŋkeke ɖeka me. Enu sẽna ale gbegbe be ɣli dzi ko menɔna.\nNu ka gbɔe wòtso?\nÐɔktawo de dzesii be ʋumenugbagbevidzĩ me nu siwo woyɔna be hemoglobin mesɔ gbɔ le ʋu me nam o, eye esia nana be nye dzi wɔa dɔ wu ale si dze ne egbɔ ʋua le ɖoɖom ɖe ahɔhɔ̃a. Le kwasiɖa ʋɛ aɖewo megbe la, dɔdamɔnu sia na mekpɔ gbɔdzɔe vie ya. Gake ɣemaɣi la, meɖo ŋkui be megblɔna na ɖokuinye be nu sia nu ate ŋu adzɔ ɖe dzinye le ŋkeke si kplɔe ɖo me. Dzi ɖe le ƒonye wu tsã abe ɖe naneke meli mate ŋu awɔ tso nye nɔnɔmea ŋu o ene.\nƑe wuiene sɔŋue nye esia wokpɔ dɔ sia le ŋuwò, ke aleke nuwo le na wò fifia?\nMegakpɔtɔ sea veve helĩhelĩ, eye dɔléle siwo ŋutigbalẽdɔ sia hena vɛ la hã kpɔtɔ ɖea fu nam. Wo dometɔ aɖewoe nye dɔmebi, dzitodzitodɔ kple dziʋudzodɔ. Ke hã, nyemetsɔa susu ɖoa nye dɔlélea ŋu kaka ahayi nye ɣeyiɣi gblẽ ge ɖe eŋu wòana malé blanui o. Nu bubuwo le ŋunye mawɔ.\nAbe nu kawo ene?\nNutata, avɔlɔlɔ̃ kple atsyɔ̃ɖonuwo wɔwɔ dzɔa dzi nam. Gake esi wònye Yehowa Ðasefoe menye ta la, Biblia fiafia amewoe nye dɔ vevitɔ si mewɔna. Le ɣeyiɣi siwo me nyemate ŋu azɔ ayi amewo gbɔ le woƒe aƒe me o gɔ̃ hã la, mekpena ɖe Ðasefo bubuwo ŋu míesrɔ̃a Biblia kple amewo le míaƒe nutoa me. Biblia-nusrɔ̃viwo le nye ŋutɔ hã asinye. Gbeƒãɖeɖedɔa na viɖe le nye agbe ŋu.\nNu ka tae nègawɔa dɔ sia esi wònye be mele ɖeɖem na wò ŋutɔ hã o?\nMenyae be nya siwo megblɔna na amewo la le vevie eye viɖe le wo ŋu. Gawu la, ne mele kpekpem ɖe amewo ŋu alea la, mekpɔa dzidzɔ geɖe wu. Ewɔna nam be nye lãmea ka ɖe eme! Le ɣeyiɣi kpui siwo metsɔ ɖea gbeƒã na amewo me la, meŋlɔa nye dɔlélea be.\nAleke Biblia kpe ɖe ŋuwò ale be mɔkpɔkpɔ mebu ɖe wò o?\nEɖoa ŋku edzi nam be nye fukpekpewo kple ame bubuwo tɔ siaa maganɔ anyi eteƒe nadidi o. Nyaɖeɖefia 21:4 gblɔ be le Mawu ƒe ɣeyiɣi ɖoɖi dzi la, atutu “aɖatsi sia aɖatsi ɖa le woƒe ŋkume, eye ku maganɔ anyi o, eye konyifafa kple ɣlidodo kple vevesese hã maganɔ anyi o.” Mawunyakpukpui siawo tɔgbi nana megakana ɖe etsɔme nyui si ƒe ŋugbe Mawu do be yeahe vɛ na amewo katã, ke menye na ame siwo le dɔ mavɔleameŋu lém la ɖeɖe ko o la dzi geɖe wu.


Nyɔ! | October 8, 2003\nGBE BUBU Albanian Amharic Chichewa Croatian Czech Danish Dutch Estonian Eŋlisi Eʋegbe Finnish Franse German Hiligaynon Hungarian Igbo Indonesian Italian Japanese Kirghiz Korean Latvian Lithuanian Norwegian Polish Portuguese Romanian Russian Setswana Slovak Slovenian Spanish Swahili Swedish Ukrainian\n“Wona hehe Agbledelawo ƒe Kuxiwo Ŋuti Ðaŋuɖolawo be woaxɔ wò Kaƒoƒowo ahakpe ɖe ŋuwo nànɔ te ɖe nuteɖeamedzi siwo agbledede me kuxiwo he va dziwòe la nu. Agbledelawo kple amesiwo de agble kpɔe míenye—abe wò ene—eye míese nɔnɔme sesẽ siwo me tom kɔƒemenɔlawo le la gɔme. Míate ŋu afia amesiwo ate ŋu akpe ɖe ŋuwò la wò. . . . Míakpɔ egbɔ be wò nya ɣaɣlawo anɔ ɣaɣla.”—Tso Canada dziɖuɖua ƒe Internet dzi nyatakakadzraɖoƒe.\nLÃMESẼDƆWƆLA geɖe va de dzesii fifia be nuteɖeamedzi nye afɔku le agbledede me. Be woakpe ɖe agbledelawo ŋu woanɔ te ɖe enu la, susuŋutinunyala siwo srɔ̃ nu tso nuteɖeamedzi siwo agbledede hena vɛ ŋu li, eye woɖo ƒuƒoƒowo hena kpekpeɖeŋunana kple telefon xexlẽdzesi be agbledenutowo nazã aƒo ka abia kpekpeɖeŋu.\nAgbledela aɖe srɔ̃nyɔnu si ŋkɔe nye Jane dea Yawoɖagbe fiẽ ɖaŋuɖoɖoxɔƒe. Jane ɖe nu me be: “Nusitae meva enye be srɔ̃nye wu eɖokui. Eƒe taɖodzinu koŋue nye be yeade ƒomegblea, eye ewɔ nam be esi mekpɔ dzidzedze o ta megadi be yeawɔ dɔ bubu aɖeke o.”\nAme geɖe de dzesii be nu le tetem ɖe agbledela gbogbo aɖewo dzi gbawotsyogbe eye wole gbɔdzɔe dim ale gbegbe. Nukawo koŋue le kuxi siwo me tom agbledelawo le la hem vɛ?\nDzɔdzɔmefɔkuwo Kple Dɔléle\nDziɖuɖua ƒe Internet dzi nyatakakadzraɖoƒe si míeyɔ va yi la gblɔ be: “Alesi agbledede le ɖee fia be wò gbesiagbegbenɔnɔ me nudzɔdzɔwo ƒe akpa gãtɔ—yame ƒe nɔnɔme, nuwo ƒe asi, deme siwo wokana ɖe gadodowo ŋu, agbledemɔ̃wo ƒe gbegblẽ—gbɔ kpɔkpɔ mele wò ŋutete me o. Tiatiawɔwɔ le nu eve aɖewo, abe nuku si nàƒã alo nenye ɖe nàdzra anyigbaa loo alo atsɔe ana fetɔwo ɖe woƒe ga nu gɔ̃ hã ate ŋu ana nàxa nu, elabena emetsonu ate ŋu aɖe vi loo alo agblẽ nu.” Ne kuɖiɖi sesẽ alo dɔléle alo agble ƒe gege le ame si hã va ge ɖe nyaa me la, ke nuteɖeamedzia wua tsɔtsɔ.\nLe kpɔɖeŋu me, kuɖiɖi ate ŋu agblẽ nu le go eve me. Agbledela Howard Paulsen ɖe nu me be ƒe 2001 me kuɖiɖia, si nye vɔ̃ɖitɔwo kekeake dometɔ ɖeka le Canada ƒe ŋutinya me la, gblẽ nu le yeƒe agble kple lãhawo ŋu. Ne gbe meli lãwo naɖu o alo nuku meli woaxa o la, ehiã be woaƒle nuɖuɖu na lãwo. Egblɔ be: “Mezã dɔlar 10,000 ɖe lãwo ƒe nuɖuɖu ŋu xoxo eye nuɖuɖu si medzra ɖo na vuvɔŋɔli namee mele wo fifia. Ne ète ema wɔwɔ ko la, viɖe aɖeke megava nɔa lãnyinyia me o.” Le teƒe bubuwo la, tsiɖɔɖɔ gblẽ agble geɖe dome—nukuwo dome gblẽ le agble blibowo dzi.\nDɔléle si naa lãwo ƒe nu kple afɔ wɔa abi si dze lãwo dzi le ƒe 2001 me le Britain la nye kuxi vovovo siwo me agbledelawo to le Britain la ƒe yeyetɔ, hekpe ɖe nyidzeaɖaʋadɔ kple hawo ƒe dɔléle ŋu. Dɔléle siawo—kple vɔvɔ̃ si wòdea amewo me—gblẽa nu geɖe wu ganyawo ƒe toyiyi ko. Agence France-Presse ka nya ta be: “Wokpɔ dukɔmevi sesẽ siwo ƒe mo aɖatsi megena le bɔbɔe o nɔ avi fam hehehe esime dziɖuɖudɔwɔla siwo kpɔa lãwo ƒe dɔléle gbɔ nɔ lãha siwo wotsɔ woƒe agbenɔƒe katã nyi la wum nɔ dzo tɔmee.” Esi dɔléle si naa lãwo ƒe nu kple afɔ wɔa abi dze lãwo dzi la, kpovitɔwo nɔ tu kpuiwo xɔm le lãnyila siwo ŋu wòdze le be woate ŋu awu wo ɖokui la si gɔ̃ hã. Kaƒoƒo siwo nɔ agbledela siwo dzi nu te ɖo gbɔ tsom nɔ aɖaŋuɖohawo gbɔ yim la wu taɖa.\nGanyawo ƒe Kemalimali\nTɔtrɔ gãwo va ganyawo hã me. Agbalẽ si nye Broken Heartland ƒe megbekpa dzi nyawo xlẽ ale: “Le ƒe 1940-awo kple ƒe 1980-awo ƒe domedome la, ga si agbledelawo zãna ɖe agbledede ŋu le Amerika-nuto Deŋgɔwo me dzi ɖe edzi teƒe etɔ̃, agbledenuwo ƒe asi dzi ɖe edzi zi gbɔ zi ene, deme siwo woka ɖe gadodowo ŋu dzi ɖe edzi alafa memama ewo, agblemenuwo dzi viɖe ɖiɖi alafa memama 10, agbledelawo ƒe xexlẽme dzi ɖe kpɔtɔ ame eve le etɔ̃ ɖesiaɖe me, eye amewo ƒe agbɔsɔsɔ, asitsatsa kple ganyawo yi to le agbledenutowo katã kloe me.”\nNukatae viɖe megadona tsoa agbledede me abe alesi agbledenuwo ya ƒe asi le dzi yimee ene o? Le egbexexea me la, alesi nuwo ƒe asi le le dukɔwo dome kpɔa ŋusẽ ɖe agbledelawo dzi. Eyata eva hiã be agbledelawo naʋli ho kple wo hati bubuwo le dukɔ bubuwo me. Enye nyateƒe be dukɔwo dome sitsatsa va ʋu agblemenukudzramɔnu yeyewo ɖi ya, gake nuwo ƒe asi le xexeame godoo te ŋu trɔna kpata voɖidonametɔe. Le kpɔɖeŋu me le ƒe 1998 me la, nukugbledela kple hanyila siwo le Canada dometɔ geɖe ɖu agba esime woƒe asisi siwo le Asia ƒe ganyawo yi to.\nAmewo ƒe Vɔvɔ le Agbledenutowo Me\nIowa Yunivɛsiti Nufialagã Mike Jacobsen, si srɔ̃ nu tso kɔƒenutowo ŋu gblɔ be agbledede me kuxiwo nye kɔƒenutowo ƒe kuxiwo hã. Egblɔ be: “Teƒe siawo nyo ɖeviwo nanɔ, wole dzadzɛ, afisi nàdi be yeaɖe srɔ̃ anyi viwo le. Suku nyuiwo li. Dedienɔnɔ le wo me. Menye alea amewo buna le kɔƒenutowo ŋu oa? Nya lae nye be ƒomegble suesue geɖe siwo le du siawo ƒe golɔgoewo dzie woƒe ganyawo nɔ te ɖo.” Le esia ta àkpɔe be agbledede me kuxiwo na dɔdaƒewo, sukuwo, nuɖuɖudzraƒewo, fiasewo, kple sɔlemexɔ siwo le kɔƒeduwo me la tsi tutu. Agbledzigbenɔnɔ siwo léa dzi na amewo vevie dometɔ ɖeka, si nye ƒomedodo kplikplikpli si nɔa nutowo dome, la le bubum.\nEkema mewɔ nuku o be Newsweek magazine gblɔ be Amerika kɔƒenuto me nɔla 16 kloe le alafa me da ahe kolikoli. Geoffrey Lawrence ŋlɔ le eƒe nyatakaka si nye “Australia Kɔƒenutowo ƒe Kuxiwo” me be, “le Australia la, dɔmakpɔwɔe, fetu nyui maxemaxe na dɔwɔlawo, kpakple koɖoɖo bɔ ɖe kɔƒenutowo me sasasã wu dugãwo me.” Ganyawo ƒe kemalimali ƒoe ɖe ƒome geɖewo nu—vevietɔ sɔhɛwo—woʋu yi dugãwo me. Sheila, amesi le agble aɖe dem kple eƒe ƒomea, bia be: “Vaseɖe ɣekaɣie nɔnɔme sia nu ayi be mava dzɔ be ame aɖeke magalɔ̃ be yeade agble o?”\nLe sɔhɛwo ƒe ʋuʋu yi dugãwo me ta la, ame tsitsiwo sɔŋ koe va susɔ ɖe kɔƒedu geɖewo me. Menye sɔhɛwo ƒe ŋusẽ koe bu le nuto siawo me o ke boŋ kpekpeɖeŋu si wonaa ame tsitsiwo hã bu—zi geɖe le ɣeyiɣi siwo me kpekpeɖeŋu mawo hiã vevie me. Edze ƒã be tɔtrɔ siawo na be ame tsitsi geɖe tɔtɔ eye vɔvɔ̃ ɖo wo le du siawo me.\nEyata agbledede me kuxiwo le nu geɖe gblẽm le teƒe geɖe. Ele nu gblẽm le mí katã ŋu. Ke hã abe alesi nyati si kplɔe ɖo aɖee fia ene la, susuwo li si ta míaxɔe ase be agbledede me kuxiwo nu ayi.\nLe egbexexea me la, alesi nuwo ƒe asi le le dukɔwo dome kpɔa ŋusẽ ɖe agbledelawo dzi\n“Vaseɖe ɣekaɣie nɔnɔme sia nu ayi be mava dzɔ be ame aɖeke magalɔ̃ be yeade agble o?”\nAme geɖewo va le vivi dom ɖe nuɖuɖu siwo ƒe agbledede me womezã agbledetikewo le o ŋu ale gbegbe. Nuɖuɖu siwo ƒe agbledede me womezã agbledetikewo le o ƒlelawo, le Canada, le dzidzim ɖe edzi ade alafa memama 15 ƒe sia ƒe.\nNukae nye nuɖuɖu siwo ƒe agbledede me womezã agbledetike le o? Alberta-nutoa ƒe Dɔwɔƒe si Kpɔa Agbledede, Nuɖuɖu, Kple Kɔƒeduwo ƒe Ŋgɔyidɔwo Gbɔ ɖe eme be enye “agbledemɔnu si ƒoa asa na agbledetikewo zazã, si kpɔa anyigbaa kple nu gbagbe ƒomevi vovovowo ta, si de lãwo ƒe lãmesẽ dzi, hekpɔa nutoa ƒe dedienɔnɔ ta.”\nAgbledela siwo mezãa agbledetikewo o gblɔ be yewoƒe mɔnua to vovo na agble gã delawo. Katharine Vansittart ŋlɔ le Canadian Geographic me be: “Agble gã delawo dina be yewoade nuku ɖeka ƒomevi aɖe ƒe agble wòalolo gã, si hiã mɔ̃ gã mɔ̃ gãwo kpakple nudzodzoeviwutikewo kple aɖuwo zazã le agbɔsɔsɔ gã me hafi axa nuku geɖe. Tsɔ kpe ɖe atike siawo ƒe gege ɖe nuɖuɖuwo me ŋu la, wo me nunyiamewo dzi ɖena kpɔtɔna ne woxa nukuawo gbogboe, si womate ŋu aƒo asa na ne teƒe didie woyina edzra ge le o. Be woakpɔ egbɔ be nuɖuɖua ɖo edzraƒe dedie la, wote ŋu zãa atike vovovowo alo wɔa elektrik keklẽŋusẽ mɔnu aɖe ŋudɔ tsɔ kpɔa eta be magagblẽ alo aɖi kaba o.”\nAmekawoe ƒlea nuɖuɖu siwo ƒe agbledede me womezãa agbledetikewo le o? Alberta- nyatakakaa gblɔ be wo ƒlelawo “tsoa ƒewuivi siwo tsia dzi ɖe woƒe lãmesẽ ŋu dzi, yi vidada ɖetsɔlemenamelawo dzi, va ɖo kpedevi siwo wodzi le ƒe siwo kplɔ xexemeʋa evelia ɖo me la dzi. . . . Meganye sɔhɛ siwo nɔ anyi le ƒe akpe ɖeka alafa asieke blaadeawo me la koe o.”\nKe hã menye amewo katãe xɔnɛ sena be nuɖuɖu siwo ƒe agbledede me womezã agbledetikewo le o nyo wu o. Canadian Geographic gblɔ be: “Nuɖuɖu siwo ƒe agbledede me womezã agbledetikewo le o ƒe asixɔxɔ na ɖikelawo tɔa gbe eƒe viɖe be ɖaseɖiɖi aɖeke metso dzɔdzɔmeŋutinunyalawo gbɔ si ɖo kpe eƒe viɖewo dzi o. Nusi ŋu ame bubuwo tsi dzi ɖo enye be hiãtɔwo mate ŋu aƒle nuɖuɖu siawo o.” Nuɖuɖu siwo ƒe agbledede me womezãa agbledetikewo le o taʋlilawo ʋli nya be tɔtrɔwɔwɔ le nuɖunyawo me, asi si dzi woadzra wo ɖo, kple wo tsɔtsɔ yi teƒe vovovowoe ate ŋu ana nuɖuɖu siawo naɖo amesiame gbɔ wòaƒle aleke ke woƒe ganyawo ɖale o. Le nuɖuɖu siwo ƒe agbledede me womezãa agbledetikewo le o ŋuti nukpɔsusuwo ƒe takeke kple dzɔdzɔmeŋutinunyalawo ƒe nyatakakawo ta la, eŋuti nyaʋiʋliwo dzi maɖe akpɔtɔ kaba o.\nNUDZODZOEVIWUTIKEWO—AGBLEDELAWO TSI VEDOMESI\nNudzodzoeviwo kple dɔléle siwo gblẽa numiemiewo gblẽ agble 75 le alafa me dome le xexeame ƒe teƒe aɖewo. Edze abe egbɔkpɔnu enye be woaƒã nukuwo le agbɔsɔsɔ gã me ene. Nyadzɔdzɔgbalẽ si nye Globe and Mail ka nya be: “Agbledelawo le Canada dze agbagba be yewoaxɔ ŋgɔ le hoʋiʋlia me to agbledemɔnu siwo ŋu wotrɔ asi le be wòana woaxa nuku geɖe, ahana woakpɔ ga la ŋudɔwɔwɔ me.” Ke hã Terence McRae, si le Canada ƒe nutomenyawo gbɔkpɔƒe xlɔ̃ nu be: “Tɔtrɔ siawo dometɔ geɖe dzi nusiwo agbledede ate ŋu agblẽ le nutoa me ŋu ƒe afɔku ɖe edzi.”\nKe nudzodzoeviwutikewo zazã ya ɖe? Esia hã na agbledelawo tsi vedomesi, esi nyaʋiʋliwo kpɔtɔ le edzi yim tso nudzodzoeviwutikewo zazã ƒe viɖe kple afɔku si wònyena na lãmesẽ ŋu ta. Xexeame ƒe Lãmesẽ Habɔbɔ ƒe nyatakaka aɖe lɔ̃ ɖe edzi be aɖi si nudzodzoeviwutike akpa gãtɔ nye kple afɔku siwo le wo me mele nyanya bliboe vaseɖe fifia o. Afɔku siwo ate ŋu anɔ nudzodzoeviwutikewo me agate ŋu adzi ɖe edzi to woƒe gege ɖe nuɖuɖu me nu gbagbe bubuwo naɖu me. Lãwo ɖua gbe siwo dzi wowu nudzodzoeviwutikewo ɖo. Emegbe amegbetɔwo ɖua lã siawo.\nƉoe Ɖe Amewo Ɖoe Ɖe Amewo Nukawoe Le Agbledede Me Kuxiwo Hem Vɛ?\ng03 10/8 axa 5-8\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo MAGAZINEWO October 8, 2003\nƉoe Ɖe Amewo Ɖoe Ɖe Amewo MAGAZINEWO October 8, 2003\nMAGAZINEWO October 8, 2003


Nu Ka Tae Mawu Ðe Mɔ Ðe Ameteteɖeanyi Ŋu?\nGBE BUBU Afrikaans Albanian Amharic Arabic Armenian Aymara Bengali Bislama Bulgarian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitumbuka Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Gujarati Haitian Creole Hebrew Hiligaynon Hindi Hungarian Iban Icelandic Igbo Iloko Indonesian Italian Japanese Kannada Kazakh Kikaonde Kikuyu Kiluba Kinyarwanda Kirghiz Kirundi Kisi Kisonge Kongo Korean Krio Latvian Lingala Lithuanian Luganda Luo Macedonian Malagasy Malayalam Maltese Marathi Maya Mongolian Myanmar Nepali Ngabere Norwegian Nyaneka Nzema Oromo Otetela Papiamento (Aruba) Persian Polish Portuguese Quechua (Bolivia) Romanian Russian Sango Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tajiki Tamil Tatar Telugu Thai Tigrinya Tshiluba Tsonga Turkish Tuvaluan Twi Tzotzil Ukrainian Umbundu Uzbek Venda Vietnamese Xhosa Yoruba Zulu\nAle si ŋusẽtɔwo te ame gblɔewo ɖe anyii la ƒe ŋutinya wɔnublanuiwo le Biblia me. Nabot ƒe ŋutinyaa nye esiawo dometɔ ɖeka. * Israel Fia Axab, si nɔ anyi le ƒe alafa ewolia Do Ŋgɔ Na Mía Ŋɔli la ɖe mɔ na srɔ̃a Izebel be wòna wowu Nabot kple viaŋutsuwo ale be fia la nate ŋu axɔ Nabot ƒe waingble wòazu etɔ. (1 Fiawo 21:1-16; 2 Fiawo 9:26) Nu ka tae Mawu ɖe mɔ ŋutasẽnuwɔna dziŋɔ sia dzɔ?\nNa míadzro susu veviawo dometɔ ɖeka me kpɔ: Mawu mate ŋu aka aʋatso o. (Tito 1:2) Aleke nya sia do ƒome kple ameteteɖeanyi nuwɔna vɔ̃ɖiwo? Tso gɔmedzedzea me ke la, Mawu gblɔ nu wɔnublanui si adzɔ ɖe amegbetɔwo dzi ne wodze aglã ɖe eŋu la na wo—eyae nye be woaku. Mawu ƒe nya la va eme pɛpɛpɛ, elabena tso esime amegbetɔwo dze aglã le Eden-bɔa me la, amegbetɔwo le kukum va de asi na egbea. Le nyateƒe me la, ameteteɖeanyi nuwɔnae he ku vɛ zi gbãtɔ. Esia dzɔ esi Kain wu nɔvia Habel.—1 Mose 2:16, 17; 4:8.\nMawu ƒe Nya la ɖɔ nu si me ameƒomea to tso ɣemaɣi va de asi na fifia la kpuie ale: “Amegbetɔ ɖua fia ɖe ame bubuwo dzi hena woƒe dzɔgbevɔ̃e.” (Nyagblɔla 8:9) Ðe nya mawo nye nyateƒea? Yehowa xlɔ̃ nu eƒe dukɔ Israel be woƒe fiawo ate wo ɖe anyi, si awɔe be Israel viwo ado ɣli ayɔ Mawu. (1 Samuel 8:11-18) Fia nyanu Salomo gɔ̃ hã ƒe asi sẽ ɖe eteviwo dzi. (1 Fiawo 11:43; 12:3, 4) Fia vɔ̃ɖiwo abe Axab ene ya sẽ ŋuta le wo teviwo ŋu. Bu eŋu kpɔ: Ne ɖe Mawu xe mɔ ɖe ameteteɖeanyi mawo katã nu la, ɖe ema mana eya ŋutɔ ƒe nya nazu aʋatso oa?\n“Amegbetɔ ɖua fia ɖe ame bubuwo dzi hena woƒe dzɔgbevɔ̃e.”—Nyagblɔla 8:9\nÐo ŋku edzi hã be Satana gblɔ be ɖokuitɔdidi tae amewo subɔa Mawu ɖo. (Hiob 1:9, 10; 2:4) Ne Mawu kpɔa esubɔlawo katã ta tso ameteteɖeanyi ɖe sia ɖe me la, ɖe esia maɖee afia be Satana ƒe nyaa nye nyateƒe oa? Eye ne Mawu kpɔa ame sia ame ta tso teteɖeanyi ɖe sia ɖe me la, ɖe ema mana wòadze abe ɖe Mawu ka aʋatso si lolo wu ene ao? Ne Mawu kpɔa amewo ta alea la, ame geɖe asusui be amegbetɔwo ate ŋu aɖu wo ɖokuiwo dzi dzidzedzetɔe Mawu manɔmee. Evɔ Mawu ƒe Nya la gblɔ boŋ be amegbetɔwo mate ŋu aɖu wo ɖokuiwo dzi wòadze edzi gbeɖegbeɖe o. (Yeremiya 10:23) Míehiã na Mawu Fiaɖuƒea be wòava; ɣemaɣi ko hafi nu madzɔmadzɔ wɔwɔ nu ayi.\nÐe ema fia be Mawu mewɔa naneke tso ameteteɖeanyi ŋu oa? Kpao. Bu nu eve aɖewo siwo wòwɔna ŋu kpɔ: Gbã la, eɖe ale si gbegbe ŋutasẽnuwɔwɔ nye nu gbegblẽe la fia kɔtɛ. Le kpɔɖeŋu me, eƒe Nya la klo nu le Izebel ƒe nugbe vɔ̃ɖi si wòɖo ɖe Nabot ŋu la dzi gaglãa. Biblia ɖee fia hã be dziɖula sẽŋu aɖe si ɣlaa eɖokui ɖe mí lae le megbe na nu vɔ̃ɖi wɔwɔ siawo. (Yohanes 14:30; 2 Korintotɔwo 11:14) Biblia ɖee fia kɔtɛ be dziɖula mae nye Satana Abosam. Esi Mawu klo nu le vɔ̃ɖinyenye kple ameteteɖeanyi kpakple ame si le megbe nɛ dzi ta la, eto esia dzi le kpekpem ɖe mía ŋu be míatsri nu vɔ̃ɖi wɔwɔ. Mawu to esia dzi le mía ta kpɔm be míate ŋu ava nɔ agbe tegbee.\nEvelia, Mawu na kakaɖedzi sẽŋu mí be yeava ɖe ameteteɖeanyi ɖa. Ale si wòklo nu le Axab kple Izebel kpakple ame bubu siwo wɔ nu abe woawo ene ƒe nuwɔna dzi eye wòdrɔ̃ ʋɔnu wo hehe to na wo la na míeka ɖe ŋugbe si wòdo be yeava he to na ame vɔ̃ɖiwo gbe ɖeka la dzi. (Psalmo 52:3-7) Azɔ hã Mawu do ŋugbe si ŋu kakaɖedzi le be eteƒe madidi o, yeaɖɔ nu si vɔ̃ɖinyenye gblẽ le ame siwo lɔ̃a ye ŋu la ɖo. * Eya ta nuteƒewɔla Nabot kple viawo ava nɔ agbe le paradisonyigba si dzi nu madzɔmadzɔ wɔwɔ maganɔ o la dzi tegbee.—Psalmo 37:34.\n^ mm. 3 Kpɔ magazine sia me nyati si ƒe tanyae nye “Srɔ̃ Woƒe Xɔse.”\n^ mm. 8 Kpɔ agbalẽ si nye Nuka Tututue Nye Biblia ƒe Nufiafia? ƒe ta 11 lia. Yehowa Ðasefowoe tae.


GBE BUBU Albanian Amerika Tokunɔgbe Arabic Armenian (West) Assamese Bengali Bicol Bislama Cambodian Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Cibemba Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greenlandic Gujarati Haitian Creole Hiligaynon Hindi Hungarian Icelandic Igbo Indonesian Italian Japanese Kannada Kazakh Kiluba Kirghiz Korean Latvian Lithuanian Luganda Malagasy Malayalam Marathi Mizo Mongolian Moore Myanmar Niuean Norwegian Ossetian Pangasinan Papiamento (Aruba) Papiamento (Curaçao) Persian Polish Portuguese Punjabi Rarotongan Romanian Samoan Sepedi Setswana Seychelles Creole Shona Silozi Sinhala Slovak Slovenian Spanish Sranantongo Swahili Swedish Tagalog Tahitian Tatar Telugu Thai Tiv Tshiluba Tsonga Turkish Twi Ukrainian Urdu Vietnamese\n“Miaƒe dzi nedze eme; nye la meɖu xexeame dzi.”—YOHANES 16:33.\n1. Le nusi nɔ Israel-viwo lalam le Kanaan ta la, dzi kae wode ƒo na wo?\nESI wòsusɔ vie Israel-viwo natso Yordan-tɔsisia ayi ɖe Ŋugbedodonyigbaa dzi la, Mose gblɔ na wo be: “Milé dzi ɖe ƒo, eye misẽ ŋu, migavɔ̃ o, eye womegadzi ŋɔ na mi o, elabena Yehowa, wò Mawu ŋutɔ le yiyim le mia dome.” Emegbe Mose yɔ Yosua, amesi wotia be wòakplɔ Israel-viwo ayi Kanaan, hexlɔ̃ nui tẽ be wòalé dzi ɖe ƒo. (Mose V, 31:6, 7) Emegbe Yehowa ŋutɔ de dzi ƒo na Yosua be: “Lé dzi ɖe ƒo, eye nasẽ ŋu . . . Lé dzi ɖe ƒo, eye nasẽ ŋu vevie ko.” (Yosua 1:6, 7, 9) Nya mawo sɔ ɖe ɣeyiɣia nu. Ehiã be dzi nanɔ Israel-viawo ƒo be woate ŋu atso ɖe futɔ sesẽ siwo nɔ wo lalam le Yordan godo la ŋu.\n2. Nɔnɔme ka mee míele egbea, eye nukae míehiã?\n2 Egbea la, eteƒe madidi o Kristotɔ vavãwo age ɖe xexe yeye si ŋugbe wodo la me, eye abe Yosua ene la, ehiã be dzi nanɔ wo ƒo. (Petro II, 3:13; Nyaɖeɖefia 7:14) Gake míaƒe nɔnɔmea to vovo na Yosua tɔ. Yi kple akplɔe Yosua tsɔ wɔ aʋae. Gbɔgbɔmeʋa wɔmee míawo ya míele, eye míezãa aʋawɔnu ŋutɔŋutɔwo o. (Yesaya 2:2-4; Efesotɔwo 6:11-17) Gawu la, ehiã be Yosua nawɔ aʋa sesẽ geɖe le gege ɖe Ŋugbedodonyigbaa dzi gɔ̃ hã megbe. Gake míawo míele aʋa sesẽtɔwo kekeake wɔm fifia—hafi ava ge ɖe xexe yeyea me. Mina míalé ŋku ɖe nɔnɔme aɖewo siwo hiã dzinɔameƒo la ŋu.\nNukatae Wòhiã Be Míaʋli?\n3. Nukae Biblia ɖe fia tso míaƒe tsitretsiɖeŋula gãtɔ ŋu?\n3 Apostolo Yohanes ŋlɔ bena: “Míenyae bena, Mawu me míetso, eye xexeme blibo la katã le vɔ̃ɖitɔ la me.” (Yohanes I, 5:19) Nya siawo ɖe susu vevi aɖe si ta wòhiã be Kristotɔwo naʋli hafi ate ŋu alé woƒe xɔse me ɖe asi la fia. Ne Kristotɔ lé nuteƒewɔwɔ me ɖe asi la, enye Satana Abosam dzi ɖuɖu le mɔ aɖe nu. Eyata Satana le tsatsam abe “dzata, si le gbe ɖem” ene hele agbagba dzem be yeado vɔvɔ̃ na Kristotɔ wɔnuteƒewo ahavuvu wo. (Petro I, 5:8) Le nyateƒe me la, eho aʋa ɖe Kristotɔ amesiaminawo kple woƒe zɔhɛwo ŋu. (Nyaɖeɖefia 12:17) Amegbetɔ siwo wòle nyanya na kple esiwo menya o ye wòzãna tsɔ ɖoa eƒe taɖodzinuwo gbɔ le aʋa sia wɔwɔ me. Ebia dzinɔameƒo be míate ŋu anɔ te sesĩe ɖe Satana kple eƒe dɔtsɔlawo katã nu.\n4. Nyanya kae Yesu na, gake nɔnɔme kae Kristotɔ vavãwo ɖe fia?\n4 Esi Yesu nya be Satana kple eƒe amewo atsi tre ɖe nyanyuia ŋu vevie ta la, Ena nyanya eyomedzelawo be: “Woade mi asi na fukpekpe, eye woawu mi, eye dukɔwo katã woalé fu mi le nye ŋkɔ ŋuti.” (Mateo 24:9) Nya siawo va eme le ƒe alafa gbãtɔ me, eye wole eme vam egbea hã. Le nyateƒe me la, yometiti siwo me egbeŋkekea me Yehowa Ðasefo aɖewo to la nu sẽ ŋutɔ le ŋutinya me. Ke hã, Kristotɔ vavãwo léa dzi ɖe ƒo le nyaƒoɖeamenu mawo me. Wonya be ‘mɔ̃e amegbetɔvɔvɔ̃ nye’ eye womedi be mɔ̃ naɖe yewo o.—Lododowo 29:25.\n5, 6. (a) Nɔnɔme kawoe bia dzinɔameƒo le mía gome? (b) Aleke Kristotɔ wɔnuteƒewo wɔa nui ne wodo woƒe dzinɔameƒo kpɔ?\n5 Le yometiti megbe la, kuxi bubuwo gali siwo hã hiã dzinɔameƒo. Enye nu sesẽ na ame aɖewo be woaƒo nu tso nyanyuia ŋu na amesiwo womenya o. Wodoa sukuvi aɖewo ƒe dzinɔameƒo kpɔna ne wobia tso wo si be woagblɔ ɖokuitsɔtsɔna dukɔa ƒe adzɔgbeɖenya alo ado gbe na aflaga. Esi adzɔgbeɖenya ma nye subɔsubɔnya gbɔgblɔ ta la, ɖevi Kristotɔwo ɖoe kplikpaa dzinɔameƒotɔe be yewoawɔ nu le mɔ si dzea Mawu ŋu nu, eye woƒe nuwɔna nyuia doa dzidzɔ na ame ale gbegbe.\n6 Míegahiã dzinɔameƒo ne tsitretsiɖeŋulawo wɔ nyadzɔdzɔgblɔmɔnuwo ŋudɔ kaka nya manyomanyowo tso Mawu subɔlawo ŋu alo te kpɔ be yewoaɖo asi tadedeagu vavãtɔ dzi to agbagbadzedze be ‘yewoawɔ se ŋudɔ atsɔ di nya na míi’ me. (Psalmo 94:20) Le kpɔɖeŋu me, aleke wòle be míase le mía ɖokui me ne nya siwo wogblɔ tso Yehowa Ðasefowo ŋu le nyadzɔdzɔgbalẽwo, radio, alo television dzi nye nya totrowo alo alakpanyawo? Ðe wòle be wòawɔ nuku na mía? Ao. Míekpɔa mɔ na nu mawo tɔgbe. (Psalmo 109:2) Eye mewɔa nuku na mí ne ame aɖewo xɔ alakpanya alo nya totro siwo woŋlɔ ɖe nyadzɔdzɔgbalẽwo me dzi se o, elabena ‘ame makpɔnuteƒewoe xɔa nya sia nya dzi sena.’ (Lododowo 14:15) Gake Kristotɔ wɔnuteƒewo mexɔa nya sia nya si ƒomevi ko wogblɔna tsoa wo nɔviwo ŋu la dzi sena o, eye womeɖea mɔ nya manyomanyo siwo wogblɔna tso wo ŋu naa wodaa Kristotɔwo ƒe kpekpewo ƒuna, gbɔdzɔna le gbeadzisubɔsubɔdɔa wɔwɔ me, alo ʋuʋuna le xɔse me gbeɖe o. Ke boŋ ‘woɖea wo ɖokui fiana abe Mawu ƒe subɔlawo ene to bubu kple ŋukpe me, to ɖaseɖiɖi vɔ̃ kple nyuia me, abe ɖe ameblelawo wonye ene, gake le nyateƒe me la, nyateƒetɔwoe wonye.’—Korintotɔwo II, 6:4, 8.\n7. Ameɖokuimedzronya kawoe míate ŋu abia mía ɖokui?\n7 Esime Paulo nɔ agbalẽ ŋlɔm na Timoteo la, egblɔ be: ‘Mawu mena vɔvɔ̃gbɔgbɔ mí o, ke boŋ ŋusẽ. Eyata ŋu nagakpe wò le mía Aƒetɔ ƒe ɖaseɖiɖi la ŋu o.’ (Timoteo II, 1:7, 8; Marko 8:38) Esi míexlẽ nya mawo la, míate ŋu abia mía ɖokui be: ‘Ðe nye dzixɔse kpea ŋu nama, alo ɖe dzi nɔa ƒonye? Le nye dɔwɔƒe (alo suku) la, ɖe menaa amesiwo dome mele la nyana be Yehowa Ðasefoe menyea, alo ɖe medzea agbagba be maɣla ɖokuinyea? Ðe wòkpea ŋu nam be meto vovo tso ame bubuwo gbɔa, alo ɖe wònye dada nam be meto vovo le mía kple Yehowa dome ƒomedodo taa?’ Ne vɔvɔ̃ ɖoa ame aɖe le gbeƒãɖeɖe nyanyuia ŋu alo ŋu kpenɛ be yeƒe dzixɔse to vovo tso amewo tɔ gbɔ la, neɖo ŋku nuxlɔ̃ame si Yehowa na Yosua dzi, be: “Lé dzi ɖe ƒo, eye nasẽ ŋu.” Mègaŋlɔ be gbeɖe o be menye míaƒe dɔwɔhatiwo alo sukuhatiwo ƒe nukpɔsusue le vevie o, ke boŋ Yehowa kple Yesu Kristo ƒe nukpɔsusue.—Galatiatɔwo 1:10.\nAlesi Míatu Dzinɔameƒo Ðoe\n8, 9. (a) Aleke wodo Kristotɔ gbãtɔwo ƒe dzinɔameƒo kpɔ ɣeaɖeɣii? (b) Aleke Petro kple Yohanes wɔ nui le ŋɔdzidoname me, eye nukae dzɔ ɖe woa kple wo nɔviwo dzi?\n8 Aleke míate ŋu atu dzinɔameƒo si akpe ɖe mía ŋu be míalé nuteƒewɔwɔ me ɖe asi le ɣeyiɣi sesẽ siawo me la ɖoe? Aleke gbegbee Kristotɔ gbãtɔwo tu dzinɔameƒo ɖoe? Bu nusi dzɔ esime nunɔlagãwo kple Yerusalem-metsitsiwo gblɔ na Petro kple Yohanes be woadzudzɔ gbeƒãɖeɖe tso Yesu ƒe ŋkɔ ŋu la ŋu kpɔ. Nusrɔ̃laawo gbe, eye wodo ŋɔdzi na wo gaɖe asi le wo ŋu. Ema megbe wowɔ ɖeka kple nɔviawo, eye wo katã wodo gbe ɖa be: “[Yehowa] kpɔ woƒe ŋɔdzidodowo ɖa, eye nana be, wò dɔlawo nagblɔ wò nya la kple dzideƒo katã.” (Dɔwɔwɔwo 4:13-29) Yehowa se gbedodoɖaa hedo ŋusẽ wo kple gbɔgbɔ kɔkɔea, eye abe alesi Yudatɔwo ƒe kplɔlawo ɖo kpe edzii emegbe ene la, ‘woyɔ Yerusalem fũ kple woƒe nufiafia.’—Dɔwɔwɔwo 5:28.\n9 Mina míalé ŋku ɖe nusi dzɔ le ŋkeke ma dzi ŋu. Esi Yudatɔwo ƒe kplɔlawo do ŋɔdzi na nusrɔ̃laawo la, meva woƒe susu me be yewoana ta o. Ke ɖe nusrɔ̃laawo do gbe ɖa bia dzideƒo hena gbeƒãɖeɖedɔa dzi yiyi boŋ. Emegbe wowɔ nu le ɖekawɔwɔ me kple woƒe gbedodoɖaa, eye Yehowa tsɔ eƒe gbɔgbɔa do ŋusẽ woe. Woƒe nuteƒekpɔkpɔa ɖee fia be nusi Paulo ŋlɔ ƒe aɖewo megbe le nudzɔdzɔ bubu me la sɔ na Kristotɔwo ne woti wo yome. Paulo gblɔ be: “Metea ŋu wɔa nuwo katã le Kristo, amesi doa ŋusẽm la me.”—Filipitɔwo 4:13.\n10. Aleke Yeremya ƒe nuteƒekpɔkpɔa akpe ɖe amesiwo ŋu kpena ŋui?\n10 Gake ne ŋu kpea ame aɖe vevie ya ɖe? Ðe wòate ŋu asubɔ Yehowa dzinɔameƒotɔe le tsitretsiɖeŋu mea? Ate ŋui! Ðo ŋku nya si Yeremya gblɔ esime Yehowa tiae be wòanye nyagblɔɖila la dzi. Ðekakpuia gblɔ be: “Nyemetsi o.” Edze ƒã be ese le eɖokui me be yemedze o. Ke hã, Yehowa tsɔ nya siawo de dzi ƒo nɛ be: “Meganɔ gbɔgblɔm be, yemetsi o, ke boŋ afisiafi, si maɖo wò ɖo la, nayi, eye gbe, siwo katã made asiwò la, nagblɔe. Megavɔ̃ wo o, elabena meli kpli wò, be maɖe wò.” (Yeremya 1:6-10) Yeremya ɖo ŋu ɖe Yehowa ŋu, eye ewɔe be le Yehowa ƒe ŋusẽ me la, eɖu eƒe vɔvɔ̃a dzi heva zu ɖasefo dzinɔameƒotɔ ɖedzesi aɖe le Israel.\n11. Nukae kpena ɖe Kristotɔwo ŋu egbea be woanɔ abe Yeremya ene?\n11 Yeremya ƒe dɔdasia tɔgbe le Kristotɔ amesiaminawo si egbea, eye ‘alẽ bubuawo’ ƒe “ameha gã” la le kpekpem ɖe wo ŋu woyi edzi le gbeƒã ɖem Yehowa ƒe tameɖoɖowo le amewo ƒe ɖekematsɔleme, fewuɖuɖu, kple yometiti gɔ̃ hã me. (Nyaɖeɖefia 7:9; Yohanes 10:16) Nya si Yehowa gblɔ na Yeremya be, ‘Mègavɔ̃ o’ la dea dzi ƒo na wo. Womeŋlɔna be gbeɖe be Mawue de dɔ asi na yewo be yewoaɖe gbeƒã eye be eƒe gbedasi gblɔmee yewole o.—Korintotɔwo II, 2:17.\nDzinɔameƒo Kpɔɖeŋu Siwo Wòle Be Míasrɔ̃\n12. Dzinɔameƒo ƒe kpɔɖeŋu nyui kae Yesu ɖo, eye aleke wòde dzi ƒo na eyomedzelawoe?\n12 Míate ŋu axɔ kpekpeɖeŋu le míaƒe agbagbadzedze be míalé dzi ɖe ƒo me ne míede ŋugble le amesiwo wɔ nu dzinɔameƒotɔe abe Yeremya ene la ƒe kpɔɖeŋuwo ŋu. (Psalmo 77:13) Le kpɔɖeŋu me, ne míelé ŋku ɖe Yesu ƒe subɔsubɔdɔa ŋu la, dzinɔameƒo si wòɖe fia esime Satana tee kpɔ, kple esime wòdze ŋgɔ Yudatɔwo ƒe kplɔla siwo ɖoe kplikpaa hetsi tre ɖe eŋu la wɔa dɔ ɖe mía dzi vevie. (Luka 4:1-13; 20:19-47) Le Yehowa ƒe ŋusẽdoame ta la, Yesu meʋuʋu kura o, eye do ŋgɔ kpuie na eƒe ku la, egblɔ na eƒe nusrɔ̃lawo be: “Le xexea me la miekpɔ xaxa; gake miaƒe dzi nedze eme; nye la meɖu xexeame dzi.” (Yohanes 16:33; 17:16) Ne Yesu ƒe nusrɔ̃lawo dze eƒe kpɔɖeŋua yome la, woawo hã woanye dziɖulawo. (Yohanes I, 2:6; Nyaɖeɖefia 2:7, 11, 17, 26) Gake ahiã be ‘woalé dzi ɖe ƒo.’\n13. Dzideƒonamenya kae Paulo gblɔ na Filipitɔwo?\n13 Ƒe aɖewo le Yesu ƒe ku megbe la, wolé Paulo kple Sila de gaxɔ me le Filipi. Emegbe Paulo de dzi ƒo na Filipi-hamea be woayi edzi ‘anɔ tsitre le gbɔgbɔ ɖeka me, eye woatsɔ luʋɔ ɖeka aʋli nyanyuia ƒe xɔse la ta hekpe ɖe wo nɔewo ŋuti; eye woagaɖi vo le naneke me le woƒe aɖikãtɔwo ŋuti o.’ Be Paulo nade dzi ƒo na wo hena esia wɔwɔ la, egblɔ be: ‘Kristotɔwo yometiti sia, nye tsɔtsrɔ̃ ƒe dzesi na yometilaawo, ke miawo la agbexɔxɔ ƒe dzesi wònye na mi, eye Mawu gbɔe ɖeɖefia sia tso; elabena wona mɔnukpɔkpɔ mi le Kristo ta, menye be miaxɔ Kristo dzi ase ɖeɖeko o, ke boŋ be miakpe fu le eta hã.’—Filipitɔwo 1:27-29.\n14. Nukae do tso Paulo ƒe dzinɔameƒoa me le Roma?\n14 Esime Paulo ŋlɔ agbalẽa na Filipi-hamea la, eganɔ gaxɔ me, fifia ya, le Roma. Gake eyi edzi ɖe gbeƒã na amewo dzinɔameƒotɔe. Nukae do tso eme? Eŋlɔ bena: “Nye bablawo dze ƒã le Kristo me le asrafomɔ̃ blibo la katã me kple ame mamlɛawo katã gbɔ, eye nɔviwo dome ame geɖeawo ɖo ŋu ɖe nye bablawo ŋu le Aƒetɔ la me, eye wowɔa kalẽ geɖe wu tsã le mawunyagbɔgblɔ me mavɔ̃mavɔ̃e.”—Filipitɔwo 1:13, 14.\n15. Afikae míate ŋu akpɔ xɔse ŋuti kpɔɖeŋu nyui siwo ado ŋusẽ míaƒe tameɖoɖo be míalé dzi ɖe ƒo la le?\n15 Paulo ƒe kpɔɖeŋua de dzi ƒo na mí. Nenema kee egbeŋkekea me Kristotɔ siwo to yometitiwo me le dukɔ siwo me dzizizidziɖuɖu alo subɔsubɔhakplɔlawo kpɔ ŋusẽ le la ƒe kpɔɖeŋu nyuiwo hã dea dzi ƒo na míi. Woƒo nu tso amesiawo dometɔ geɖe ƒe nuteƒekpɔkpɔwo ŋu le Gbetakpɔxɔ kple Nyɔ! magazinewo kple Yearbook of Jehovah’s Witnesses me. Ne èle nudzɔdzɔ mawo xlẽm la, ɖo ŋku edzi be amegbetɔ koe amesiwo ŋutinya gblɔm wole la hã nye; gake esi wonɔ kuxi sesẽwo me la, Yehowa na ŋusẽ si gbɔ dzɔdzɔmetɔ ŋu la wo be wote ŋu do dzi. Kakaɖedzi ate ŋu anɔ mía si be awɔ na míawo hã nenema ke ne nɔnɔmeawo bia nenema.\nMíaƒe Tenɔnɔ Dzinɔameƒotɔe Dzea Yehowa Ŋu Hedea Bubu Eŋu\n16, 17. Aleke míate ŋu atu dzinɔameƒo ƒe nɔnɔme ɖo egbeae?\n16 Ame ƒe tenɔnɔ sesĩe le nyateƒe kple dzɔdzɔenyenye me léle ɖe asi ta fia dzinɔameƒo. Eganye dzinɔameƒo ɖeɖe fia wu gɔ̃ hã ne vɔvɔ̃ ɖo amea gake wòte ŋu nɔ te sesĩe. Le nyateƒe me la, Kristotɔ ɖesiaɖe ate ŋu alé dzi ɖe ƒo ne edi le nyateƒe me be yeawɔ Yehowa ƒe lɔlɔ̃nu, ne eɖoe kplikpaa be yealé nuteƒewɔwɔ me ɖe asi, ne eɖoa ŋu ɖe Mawu ŋu ɣesiaɣi, eye ne eɖoa ŋku edzi ɣesiaɣi be Yehowa do ŋusẽ ame gbogbo aɖewo siwo le abe ye ene va yi. Gawu la, ne míekpɔe dze sii be míaƒe tenɔnɔ dzinɔameƒotɔe dzea Yehowa ŋu hedea bubu eŋu la, enaa míegaɖonɛ kplikpaa be míayi edzi anɔ te sesĩe maʋãmaʋãe. Míele klalo be míanɔ te ɖe fewuɖuɖu alo ŋutasesẽ nu elabena míelɔ̃e vevie.—Yohanes I, 2:5; 4:18.\n17 Mègaŋlɔ be gbeɖe o be ne míele fu kpem le míaƒe xɔse ta la, mefia be nu gbegblẽ aɖee míewɔ o. (Petro I, 3:17) Míele fu kpem le Yehowa ƒe dziɖulanyenye taʋiʋli, le nyuiwɔwɔ, kple le xexeame ƒe akpa aɖeke manyemanye ta. Susu sia tae apostolo Petro gblɔ be: “Ne miekpe fu le nu nyui wɔwɔ ŋuti, eye miedo dzi kpee la, eya enye amenuveve le Mawu ŋku me.” Petro gblɔ hã be: “Amesiwo kpea fu le Mawu ƒe lɔlɔ̃nu nu la, natsɔ woƒe luʋɔwo ade asi na wɔla nuteƒewɔla la le dɔ nyui wɔwɔ me.” (Petro I, 2:20; 4:19) Ẽ, míaƒe xɔse dzea mía Mawu lɔ̃ame, Yehowa, ŋu hedea bubu eŋu. Susu sẽŋu ka gbegbee nye si si ta wòle be míalé dzi ɖe ƒo!\nNuƒoƒo Kple Dziɖuɖumegãwo\n18, 19. Ne míewɔ nu dzinɔameƒotɔe le ʋɔnudrɔ̃la aɖe ŋku me la, gbedasi kae nye ma gblɔm míele?\n18 Esi Yesu gblɔ na eyomedzelawo be woati wo yome la, egblɔ hã be: “[Amewo ade] mi asi na ʋɔnudrɔ̃lawo, eye woaƒo mi kple atam le woƒe ƒuƒoƒewo; eye woakplɔ mi ayi ɖe mɔ̃mefiawo kple fiawo ƒe ŋku me le tanye, ne wòanye ɖaseɖiɖi na woa kple trɔ̃subɔlawo.” (Mateo 10:17, 18) Ebia dzinɔameƒo be woanɔ ʋɔnudrɔ̃la alo dziɖula ŋku me le alakpanutsotso ta. Gake ne míewɔ ɣeyiɣi mawo ŋudɔ dzinɔameƒotɔe ɖi ɖase na ame mawo la, míele nɔnɔme sesẽ trɔm wòazu mɔnukpɔkpɔ si ŋudɔ míawɔ nu nyui aɖe nado tso eme. Míetoa ema me naa amesiwo le ʋɔnu drɔ̃m mí la nyaa Yehowa ƒe nya siwo woŋlɔ ɖe Psalmo evelia me be: “Mi fiawo, midze nunya, eye mina woaxlɔ̃ nu mi, mi anyigba dzi ʋɔnudrɔ̃lawo! Misubɔ Yehowa kple vɔvɔ̃!” (Psalmo 2:10, 11) Zi geɖe ne wotso Yehowa Ðasefowo nu alakpatɔe le ʋɔnudrɔ̃ƒe la, ʋɔnudrɔ̃lawo ʋlia subɔsubɔblɔɖe ta, eye míekpɔa ŋudzedze ɖe ema ŋu. Gake ʋɔnudrɔ̃la aɖewo ɖea mɔ tsitretsiɖeŋulawo kpɔa ŋusẽ ɖe wo dzi. Ŋɔŋlɔawo le gbɔgblɔm na ame mawo be: “Mina woaxlɔ̃ nu mi.”\n19 Ele be ʋɔnudrɔ̃lawo nanya be Yehowa Mawu ƒe see ƒo ɖesiaɖe ta. Ele be woaɖo ŋku edzi be amegbetɔwo katã, hekpe ɖe ʋɔnudrɔ̃lawo ŋu, abu akɔnta na Yehowa Mawu kple Yesu Kristo. (Romatɔwo 14:10) Míawo ya, amegbetɔ ʋɔnudrɔ̃la aɖe ɖadrɔ̃ nya dzɔdzɔe na mí alo medrɔ̃e o, susuwo le mía si si ta wòle be dzi nanɔ mía ƒo, elabena Yehowa le mía dzi. Biblia gblɔ be: “Woayra amesiwo katã sii tso la!”—Psalmo 2:12.\n20. Nukatae míate ŋu akpɔ dzidzɔ ne wòhiã be míanɔ te ɖe yometiti kple ameŋugbegblẽ nu?\n20 Yesu gblɔ le Todzimawunyaa me be: “Woayra mi, ne woadzu mi, eye woati mia yome, eye woaka aʋatso agblɔ nya vɔ̃ bubu ƒomeviwo katã ɖe mia ŋuti le tanye. Dzi nadzɔ mi, eye mitso aseye; elabena miaƒe fetu sɔ gbɔ le dziƒo; elabena nenema ke woti nyagblɔɖila, siwo dze mia ŋgɔ la yomee.” (Mateo 5:11, 12) Ele eme be yometiti ŋutɔ menye dzidzɔnya o, gake míaƒe tenɔnɔ sesĩe le yometiti me, kple tenɔnɔ ɖe nya siwo wogblɔ le nyadzɔdzɔgbalẽwo me tsɔ gblẽ mía ŋui nu, nye dzidzɔnya. Efia be míele nusi dzea Yehowa ŋu wɔm, eye aɖo eteƒe na mí. Míaƒe tenɔnɔ dzinɔameƒotɔe ɖenɛ fiana be xɔse vavãe le mía si eye wònye kpeɖodzi be Mawu kpɔa ŋudzedze ɖe mía ŋu. Le nyateƒe me eɖenɛ fiana be míeɖoa ŋu ɖe Yehowa ŋu bliboe. Ŋuɖoɖeŋu ma hiã na Kristotɔ vevie, abe alesi nyati si kplɔe ɖo aɖee afia ene.\n• Nɔnɔme kawoe bia dzinɔameƒo egbea?\n• Aleke míate ŋu atu dzinɔameƒo ƒe nɔnɔme ɖoe?\n• Amesiwo ɖo dzinɔameƒo ƒe kpɔɖeŋu nyuiwo ɖi dometɔ aɖewoe ɖe?\n• Nukatae míedi be míawɔ nu dzinɔameƒotɔe?\nSimone Arnold (si woyɔna be Liebster azɔ) tso Germany, Widdas Madona tso Malawi, kpakple Lydia kple Oleksii Kurdas tso Ukraine ɖe dzinɔameƒo fia hetsi tre ɖe vɔ̃ɖitɔ la ŋu\nNyanyuia mekpea ŋu na mí o\nDzinɔameƒo si Paulo ɖe fia le gaxɔ me do nyanyuia ɖe ŋgɔ\nNe míeɖe Ŋɔŋlɔawo me nukpɔsusu si le mía si me na ʋɔnudrɔ̃la aɖe dzinɔameƒotɔe la, míele gbedasi vevi aɖe gblɔm\nƉoe Ɖe Amewo Ɖoe Ɖe Amewo “Milé Dzi Ðe Ƒo, Eye Misẽ Ŋu!”\nw03 3/1 axa 8-13


Nyatakaka | Ƒe 2017 Takpekpe Gã Ƒe Ðoɖowɔɖi—“Mègana Ta O!”\nNyatakaka Na Takpekpea Valawo\nGBE BUBU Abbey Acholi Adza Afrikaans Ahanta Albanian Alur Amerika Tokunɔgbe Amharic Amis Angola Tokunɔgbe Arabic Argentina Tokunɔgbe Armenian Assamese Attié Aukan Australia Tokunɔgbe Aymara Azerbaijani Bambara Baoule Bassa (Cameroon) Belize Kriol Bengali Bicol Bislama Bissau Guinean Creole Boulou Brazil Tokunɔgbe Britain Tokunɔgbe Bulgarian Bété Cakchiquel (Central) Cambodian Catalan Cebuano Changana (Mozambique) Chichewa Chile Tokunɔgbe China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Chiyao Chol Chopi Chuabo Cibemba Cinamwanga Cinyanja Colombia Tokunɔgbe Costa Rica Tokunɔgbe Croatia Tokunɔgbe Croatian Czech Czech Republic Tokunɔgbe Dangme Danish Dusun Dutch Ecuador Tokunɔgbe Edo Esan Estonian Eŋlisi Eʋegbe Fante Fijian Finland Tokunɔgbe Finnish Fon Frafra Franse Ga Garifuna Georgian German Germany Tokunɔgbe Gokana Greek Greenlandic Guadeloupean Creole Guarani Guianese Creole Gujarati Gun Haitian Creole Hausa Hebrew Hiligaynon Hindi Hmong (Ɣi) Huastec (San Luis Potosi) Huichol Hungarian Hungary Tokunɔgbe Hunsrik Iban Ibanag Icelandic Igbo Iloko India Tokunɔgbe Indonesia Tokunɔgbe Indonesian Isoko Italian Italy Tokunɔgbe Japanese Jula Kabuverdianu Kabyle Kannada Karen (S'gaw) Kazakh Kikamba Kikaonde Kikongo Kikuyu Kiluba Kimbundu Kinyarwanda Kirghiz Kiribati Kirundi Kisi Kisonge Kongo Konkani (Roman) Korea Tokunɔgbe Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mayo Mazahua Mazatec (Huautla) Mexico Tokunɔgbe Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Nahuatl (Veracruz) Navajo Ndau Ndebele (Zimbabwe) Nepali Ngabere Nias Nigerian Pidgin Norwegian Nyaneka Nyungwe Nzema Odia Okpe Oromo Ossetian Otetela Otomi (Mezquital Valley) Otomi (State of Mexico) Pangasinan Papiamento (Aruba) Papiamento (Curaçao) Paraguay Tokunɔgbe Peru Tokunɔgbe Pidzin (Kamerun) Poland Tokunɔgbe Polish Portuguese Portuguese (Portugal) Punjabi Punjabi (Shahmukhi) Quebec Tokunɔgbe Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romania Tokunɔgbe Romanian Romany (Macedonia) Romany (Macedonia) Cyrillic Russia Tokunɔgbe Russian Samoan Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Shuar Sidama Silozi Sinhala Slovak Slovakia Tokunɔgbe Slovenian Solomon Islands Pidgin Spain Tokunɔgbe Spanish Sranantongo Swahili Swahili (Congo) Swati Sweden Tokunɔgbe Swedish Tagalog Tahitian Tajiki Talian Tamil Tandroy Tarahumara Tarascan Tatar Telugu Tetun Dili Thai Tigrinya Tojolabal Tongan Totonac Tshiluba Tsonga Turkish Turkmen Tuvaluan Twi Tzeltal Tzotzil Ukrainian Umbundu Urdu Urhobo Uruund Uzbek Venda Venezuela Tokunɔgbe Vezo Vietnamese Wallisian Waray-Waray Wayuunaiki Welsh Wolaita Wolof Xhosa Yacouba Yoruba Zapotec (Isthmus) Zapotec (Ixtlán) Zapotec (Villa Alta) Zimbabwe Tokunɔgbe Zulu\nƑe 2017 Takpekpe Gã Ƒe Ðoɖowɔɖi\nBETEL SUBƆSUBƆDƆ Gbeƒãɖela xɔnyɔnyrɔ siwo xɔ ƒe 35 kple esiwo mexɔ nenema o, siwo di be yewoasubɔ le Betel la nawɔ ɖoɖo ayi kpekpe si woawɔ kple ame siwo di be yewoasubɔ le Betel la le Fiɖa ŋdɔ me. Woaɖe gbeƒã teƒe si tututu woawɔ kpekpe sia le kple gamea do ŋgɔ.\nNYANYUIGBLƆLAWO ƑE SUKU Míele mɔɖela siwo xɔ tso ƒe 23 va se ɖe 65 eye wodi be yewoakeke yewoƒe subɔsubɔdɔa ɖe enu la kpem be woade kpekpe si woawɔ kple ame siwo di be yewoade Fiaɖuƒe Nyanyuigblɔlawo Ƒe Sukua la le Kwasiɖagbe ŋdɔ me. Woaɖe gbeƒã teƒe si woawɔ kpekpe sia le kple gamea do ŋgɔ.\nANYINƆƑEGBƆKPƆLAWO Wode dɔ asi na anyinɔƒegbɔkpɔlawo be woakpe ɖe ŋuwò. Míeɖe kuku, kpe asi ɖe wo ŋu bliboe, eye nàwɔ ɖe woƒe mɔfiafia dzi le ʋutɔtɔɖi, afi si woɖe mɔ be amewo nato, nɔƒeléleɖi, kple bubuawo me.\nANYINƆNƆ Míeɖe kuku, mibu ame bubuwo ŋu. Ðo ŋku edzi be wò ƒometɔ kplikplikpliwo, mia kple ame siwo ɖo ʋu ɖeka va alo le aƒe ɖeka me, alo wò Biblia nusrɔ̃viwo koe nàte ŋu alé nɔƒe ɖi na. Míeɖe kuku, migada nuwo ɖe zikpuiawo dzi ne menye ame aɖekee mielé teƒea ɖi na o.\nATIKEWƆƑE Miɖo ŋku edzi be DƆDZEAMEDZI KPATAWO KO ƒe atikee wowɔna le afi sia.\nLƆLƆ̃NU FAA DƆWƆWƆ Ne èdi be yeatsɔ ye ɖokui ana akpe asi ɖe takpekpea me dɔwo ŋu la, ekema míeɖe kuku, yi Nyatakakawo Kple Lɔlɔ̃nu Faa Dɔwɔwɔ Dzikpɔƒea.\nNU BÚBUWO DAÐOƑE KPLE WO DIƑE Mitsɔ nu sia nu si miefɔ la yi Nu Búbuwo Daɖoƒe Kple Wo Diƒe Dɔwɔƒea. Ne wò nane bú la, yi ɖadii le dɔwɔƒe sia. Ele be woakplɔ ɖevi siwo bú le wo dzilawo gbɔ la ayi dɔwɔƒe siae. Gake mele be woabui be enye ɖeviwo dzikpɔƒe o. Míeɖe kuku, milé ŋku ɖe mia viwo ŋu, eye miana woanɔ mia gbɔ.\nNUDZƆDZƆ Wozã ga geɖe ɖe zikpuiwo, nuƒomɔ̃wo, videoɖemɔ̃wo, kple nu bubu geɖe siwo ana míase vivi na takpekpea eye wòakpe ɖe mía ŋu mía kple Yehowa dome ƒomedodoa me nasẽ ɖe edzi la ŋu. Miaƒe lɔlɔ̃nu faa nudzɔdzɔwoe wotsɔna xea fe siawoe, eye wotsɔnɛ kpea asi ɖe xexea me katã ƒe dɔa hã ŋu. Woda nudzɔɖaka siwo dzi woŋlɔ nu ɖo wòdze nyuie la ɖe teƒe vovovowo. Míekpɔa ŋudzedze ɖe nudzɔdzɔ ɖe sia ɖe ŋu vevie. Dɔdzikpɔhaa le akpe dam na mi ɖe ale si miekpea asi ɖe Fiaɖuƒea ƒe dɔwo ŋu dɔmenyotɔe ta.\nNYƆNYRƆXƆXƆ Zikpui siwo woɖo ɖi na ame siwo le nyɔnyrɔ xɔ ge la anɔ nuƒolanɔƒea ŋgɔ. Ne tɔtrɔ aɖe va le esia ŋu la, woaɖe gbeƒãe do ŋgɔ. Ame siwo le nyɔnyrɔ xɔ ge la nanɔ anyi ɖe afi si wodzra ɖo ɖi na wo hafi nyɔnyrɔxɔxɔnuƒoa nadze egɔme Memleɖa ŋdi. Ame sia ame netsɔ papahũ kple tsimeyiwu si sɔ ɖe asi.\nSi Ƒe Ðoɖo Yehowa Ðasefowo Ƒe Dɔdzikpɔhaa Wɔ\nBetel nye teƒe tɔxɛ aɖe si ŋu taɖodzinu vevi aɖe le. Xlẽ nu tso ame siwo wɔa dɔ le afi ma ŋu.\nNu kae na míaƒe habɔbɔa to vovo tso subɔsubɔha bubuwo gbɔ le nudzɔdzɔ gome?\nƑE 2017 TAKPEKPE GÃ ƑE ÐOÐOWƆÐI\nTakpekpea Ƒe Ŋkuɖodzinyawo


Wɔ Nyametsotsowo Le Nunya Me | Nusɔsrɔ̃\nGBE BUBU Afrikaans Albanian Amharic Arabic Argentina Tokunɔgbe Armenian Aymara Azerbaijani Azerbaijani (Cyrillic) Bicol Brazil Tokunɔgbe Bulgarian Cambodian Catalan Cebuano Chichewa China Mandaringbe (Bɔbɔetɔ) China Mandaringbe (Xoxotɔ) Colombia Tokunɔgbe Croatian Czech Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hebrew Hiligaynon Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kazakh Kikuyu Kinyarwanda Kirghiz Kirundi Korean Kwangali Kwanyama Latvian Lingala Lithuanian Luo Malagasy Malay Maltese Mexico Tokunɔgbe Myanmar Ndebele Ndonga Nepali Ngabere Norwegian Nzema Oromo Pangasinan Polish Portuguese Punjabi Quechua (Ayacucho) Quechua (Bolivia) Romanian Russia Tokunɔgbe Russian Sepedi Serbian Serbian (Roman) Sesotho (Lesotho) Setswana Shona Sinhala Slovak Slovenian Spanish Sranantongo Swahili Swati Swedish Tagalog Tahitian Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Ðo ŋu ɖe Yehowa ŋu tso dzi blibo me, ke mègaɖo dzi ɖe wò gɔmesese ŋu o.”—LOD. 3:5.\nNu kae wòfia be míawɔ nyametsotsowo le ŋuɖɔɖo me?\nAleke míate ŋu asrɔ̃ ale si míawɔ nyametsotso siwo me nunya le?\nNu kae akpe ɖe mía ŋu míawɔ nu siwo míetso nya me be míawɔ la?\n1, 2. Ðe nyametsotsowɔwɔ doa dzidzɔ na wòa? Aleke nèsena le ɖokuiwò me le nyametsotso aɖewo siwo nèwɔ va yi ŋu?\nNYAMETSOTSOWO! Ehiãna be mí katã míawɔ nyametsotsowo gbe sia gbe. Aleke nèbua nyametsotsowɔwɔ? Ame aɖewo dina be yewo ŋutɔ yewoawɔ nu sia nu ŋuti nyametsotso. Wosusuna be yewokpɔ mɔ awɔ nyametsotso ɖe sia ɖe na yewo ɖokui, eya ta medzɔa dzi na wo kura be ame bubu naɖo nu si woawɔ la na wo o. Ke hã ame bubuwo ya vɔ̃na na nyametsotso veviwo wɔwɔ. Wo dometɔ aɖewo dia aɖaŋuɖoɖowo le mɔfiagbalẽwo me kple aɖaŋuɖola bibiwo gbɔ, eye ɣeaɖewoɣi woxea fe gbogbowo ɖe aɖaŋuɖoɖo siwo wosusu be yewohiã ta.\n2 Mía dometɔ geɖe míenyae be míekpɔ mɔ awɔ nyametsotso aɖewo le mía ɖokui si o. Gake míenyae hã be míawo ŋutɔwo míate ŋu atso nya me le nu vovovowo ŋu le míaƒe gbe sia gbe gbenɔnɔ me. (Gal. 6:5) Ke hã, ɖewohĩ míalɔ̃ ɖe edzi be menye ɣesiaɣie míewɔa nyametsotso nyuiwo alo esiwo ɖea vi na mí ŋutɔŋutɔ le agbe me o.\n3. Mɔfiame kawoe li siwo akpe ɖe mía ŋu le nyametsotsowo wɔwɔ me, ke hã nu ka tae nyametsotsowɔwɔ sesẽna ɣeaɖewoɣi?\n3 Edoa dzidzɔ na mí Yehowa subɔlawo be ena mɔfiame siwo me kɔ mí le agbemenya vevi geɖewo ŋu. Míenyae be ne míewɔ ɖe mɔfiame mawo dzi la, míate ŋu awɔ nyametsotso siwo adze Yehowa ŋu eye woaɖe vi na mí bliboe. Ke hã ɣeaɖewoɣi míedoa go nɔnɔme siwo ŋu Mawu mena mɔfiame aɖeke le tẽe le eƒe Nya la me o. Ke aleke míawɔ anya nu si míawɔ le nɔnɔme mawo me? Le kpɔɖeŋu me, Biblia gblɔ be míagafi fi o. (Ef. 4:28) Gake nu ka koŋ ye nye fififi? Ðe wòanye nu si wotsɔ la ƒe asixɔxɔ alo susu si le etsɔla la si alo nu bubu aɖe ye aɖee afia? Aleke míawɔ nyametsotso le nu siwo ŋu ame aɖewo gblɔ le be mɔfiame tẽe aɖeke mele o ŋu? Ðe nane li akpe ɖe mía ŋua?\nWƆ NYAMETSOTSO LE ŊUÐƆÐO ME\n4. Aɖaŋu kae haxɔsetɔwo ɖona na mí ɣeaɖewoɣi ne nyametsotsowɔwɔ dze ŋgɔ mí?\n4 Ne míegblɔ na hati Kristotɔ aɖe be míedi be míawɔ nyametsotso vevi aɖe la, ɖewohĩ aɖo aɖaŋu na mí be míawɔe le ŋuɖɔɖo me. Aɖaŋuɖoɖo nyui aɖee nye ema. Biblia xlɔ̃ nu mí be míagawɔ nyametsotsowo dzitsitsitɔe o esi wògblɔ be: “Ame si tsi klokloklo la, dea hiã aƒe.” (Lod. 21:5) Gake nu kae ŋuɖɔɖo fia? Ðe esia fia ko be míagbɔ dzi ɖi, abu nyaa ŋu nyuie, aɖe ameŋububu afia eye míada nuwo kpɔ nyuiea? Esiawo katã le vevie le nyametsotso nyui wɔwɔ me, gake ŋuɖɔɖo mese ɖe emawo ko dzi o.—Rom. 12:3; 1 Pet. 4:7.\n5. Nu ka tae mía dometɔ aɖeke mate ŋu awɔ nu ŋuɖɔɖotɔe bliboe o?\n5 Míalɔ̃ ɖe edzi be mí katã míaƒe susu mede blibo o eye míetea ŋu wɔa nu ŋuɖɔɖotɔe ɣesiaɣi o. Nu si tae nye be nu vɔ̃ mee wodzi mí katã ɖo, eye mía dometɔ aɖeke mede blibo le ŋutilã alo susu me o. (Ps. 51:7; Rom. 3:23) Gakpe ɖe eŋu la, mía dometɔ geɖe míenɔ ame siwo Satana “gbã ŋku na” la dome tsã, eye míenya Yehowa kple eƒe nudidi dzɔdzɔewo tsã o. (2 Kor. 4:4; Tito 3:3) Eya ta ne míetu míaƒe nyametsotsowo ɖe nu si míawo ŋutɔwo míesusu be esɔ alo be nunya le eme dzi la, míate ŋu aflu mía ɖokui, aleke kee míebu nuwo ŋu hafi wɔ nyametsotsoae o.—Lod. 14:12.\n6. Nu kae akpe ɖe mía ŋu míawɔ nu le ŋuɖɔɖo me?\n6 Togbɔ be míede blibo le ŋutilã kple susu me o hã la, Yehowa, mía Fofo si le dziƒo, ya de blibo le go sia go me. (5 Mose 32:4) Dzidzɔtɔe la, ena nu si tututu míehiã be míawɔ míaƒe tamesusu yeyee ahawɔ nu ŋuɖɔɖotɔe la mí. (Mixlẽ 2 Timoteo 1:7.) Esi míenye Kristotɔwo ta la, míedi be míabu nuwo ŋu nyuie, ada nuwo kpɔ nyuie ahawɔ nu si sɔ. Ele be míasrɔ̃ ale si míakpɔ ŋusẽ ɖe míaƒe nuŋububu kple seselelãme dzi, eye míasrɔ̃ ale si Yehowa bua nuwo ŋu, sena le eɖokui me kple ale si wòwɔa nui.\n7, 8. Gblɔ kpɔɖeŋu si ɖe ale si míate ŋu awɔ nyametsotso le ŋuɖɔɖo me togbɔ be míado go nyaƒoɖeamenu kple nɔnɔme sesẽwo hã fia.\n7 Bu kpɔɖeŋu sia ŋu kpɔ. Enye nu si bɔ le dukɔ aɖewo me be ne amewo zɔ mɔ yi duta be yewoawɔ dɔ akpɔ ga eye wova dzi vi le afi ma la, woɖoa vidzĩa ɖe ƒometɔwo le aƒe be woakpɔ ɖevia dzi ale be woavo ayi woƒe dɔwo dzi. * Esia dzɔ ɖe nyɔnu aɖe si zɔ mɔ la dzi esime wòdzi viŋutsuvi goɖoo aɖe. Ɣemaɣi tututue wòdze Biblia sɔsrɔ̃ gɔme eye wònɔ ŋgɔyiyi nyui wɔm. Xɔlɔ̃wo kple ƒometɔwo nɔ eƒom ɖe eya kple srɔ̃a nu be woaɖo vidzĩa ɖe mamaa kple tɔgbuia ale be woate ŋu akpɔ vovo ɖe woƒe dɔwɔɖuiwo ŋu. Gake nu si srɔ̃m srɔ̃nyɔnua le la na wòkpɔe be Mawu ŋutɔe bia tso ye si be yeahe ye via. (Ps. 127:3; Ef. 6:4) Ðe wòawɔ nu si wɔm ame geɖe le hesusuna be eya mee nunya lea? Alo ɖe wòawɔ ɖe nu si srɔ̃m wòle le Biblia me dzi, si ate ŋu ana ganyawo nasesẽ nɛ eye amewo nanɔ ekoma? Ne wòe ɖo nɔnɔme sia me la, nyametsotso kae nàwɔ?\n8 Esi nyaƒoɖeamenua nu nɔ sesẽm eye wònɔ tetem ɖe nyɔnua dzi la, edo gbe ɖa na Yehowa tso dzi me be wòafia mɔ ye. Eɖo dze tso nɔnɔmea ŋu na ame si nɔ Biblia srɔ̃m kplii kple hamea me tɔ bubuwo eye wokpe ɖe eŋu wòva kpɔ Yehowa ƒe susu le nyaa ŋu. Ebu nu si gbegbe tea ŋu gblẽna le ɖeviwo ƒe seselelãme ŋu nenye be womele wo dzilawo gbɔ le ɣeyiɣi si wohiã wo dzilawo ƒe mɔfiame vevie wu me o la ŋu. Esi wòbu nu siwo Ŋɔŋlɔawo gblɔ tso nɔnɔmea ŋu nyuie vɔ la, etso nya me be masɔ be yeaɖo ye via ɖe ye dzilawo o. Esi srɔ̃ŋutsua kpɔ ale si hamea me tɔwo wɔ kaba va na kpekpeɖeŋu wo kple ale si ɖevia le lãmesẽ me hele dzidzɔ kpɔm la, elɔ̃ be woasrɔ̃ Biblia kpli ye, eye wòdze hamea ƒe kpekpewo dede gɔme kple srɔ̃a.\n9, 10. Nu kae ŋuɖɔɖo fia, eye aleke míawɔ aɖɔ ŋu ɖo?\n9 Kpɔɖeŋu ɖeka koe nye ema, gake esia ɖee fia be nyametsotsowɔwɔ le ŋuɖɔɖo me mefia ko be míawɔ nu si míesusu be esɔ alo nu si amewo susu be eyae nye nyuitɔ alo bɔbɔetɔ o. Míate ŋu atsɔ míaƒe dzi kple susu madebliboa asɔ kple gaƒoɖokui si le du ƒum akpa loo, alo esi tsi megbe akpa. Ne míeɖo ŋu ɖe gaƒoɖokui ma ƒomevi ŋu la, ate ŋu ana míaɖo xaxa gã aɖe me. (Yer. 17:9) Ele be míatsɔ Mawu ƒe dzidzenu siwo ŋu kakaɖedzi le la afia mɔ míaƒe dzi kple susu.—Mixlẽ Yesaya 55:8, 9.\n10 Susu nyuiwo tae Biblia xlɔ̃ nu mí be: “Ðo ŋu ɖe Yehowa ŋu tso dzi blibo me, ke mègaɖo dzi ɖe wò gɔmesese ŋu o. Lé ŋku ɖe eŋu le wò mɔwo katã dzi, ekema ata mɔ na wò.” (Lod. 3:5, 6) De dzesi nya siwo nye “mègaɖo dzi ɖe wò gɔmesese ŋu o.” Wogblɔ kplɔe ɖo be “lé ŋku ɖe [Yehowa ŋu].” Eya ɖeka ko ƒe nuŋububue sɔna bliboe. Eya ta ɣesiaɣi si wòhiã be míawɔ nyametsotso aɖe la, ele be míatrɔ ɖe Biblia ŋu akpɔe ɖa be nu kae nye Mawu ƒe susu le nyaa ŋu hã, eye míawɔ nyametsotso siwo wɔ ɖeka kple eƒe susu. Ne míewɔe alea la, ke efia be míeɖɔa ŋu ɖo—míebua nuwo ŋu abe ale si Yehowa bua woe ene.\nNA HEHE WÒ NUGƆMESESE ƑE ŊUTETE\n11. Nu vevi kae akpe ɖe ame si di be yeawɔ nyametsotso siwo me nunya le ŋu?\n11 Mele bɔbɔe be míawɔ nyametsotso siwo me nunya le ahawɔ wo dzi o. Ame siwo xɔ nyateƒea eteƒe medidi o alo ame siwo le agbagba dzem fifia be yewoaɖo gbɔgbɔmetsitsinyenye gbɔ koŋ ye wòate ŋu asesẽ na. Ke hã anya wɔ be ame siawo, siwo Biblia yɔ be gbɔgbɔmevidzĩwo, nawɔ ŋgɔyiyi vavãtɔ. Bu ale si ɖevi suewo srɔ̃a azɔlizɔzɔ nyuie ŋu kpɔ. Nu vevi si kpena ɖe wo ŋu zi geɖe ye nye afɔɖeɖe vivivi kple ewɔwɔ edziedzi. Nu sia tɔgbi ye gbɔgbɔmevidzĩ siwo le ale si woawɔ nyametsotso si me nunya le srɔ̃m hã wɔna. Ðo ŋku edzi be apostolo Paulo gblɔ be ame siwo tsi le gbɔgbɔ me la “na hehe woƒe nugɔmesese ƒe ŋutetewo to wo zazã me, bene woade vovototo nyui kple vɔ̃ dome.” Nya siwo nye “to wo zazã me” kple “na hehe” siaa bia be woayi edzi anɔ nane wɔm, eye woanɔ ewɔm edziedzi, eye esia tututue wòle be ame yeyewo nawɔ.—Mixlẽ Hebritɔwo 5:13, 14.\nNe míewɔa tiatia nyuiwo gbe sia gbe la, ke míele hehe nam míaƒe nugɔmesese ƒe ŋutetewo (Kpɔ memama 11)\n12. Aleke míawɔ asrɔ̃ nyametsotso nyuiwo wɔwɔ?\n12 Abe ale si míegblɔe va yi ene la, ehiãna be míawɔ nyametsotso gbogbo aɖewo gbe sia gbe, suewo kple gãwo. Numekuku aɖe ɖee fia be nyametsotso siwo katã míewɔna ƒe afã kloe nɔa te ɖe numamewo ko dzi ke menye ɖe nuŋububu nyuie dzi o. Le kpɔɖeŋu me, ŋdi sia ŋdi la, ètsoa nya me le awu si nàdo ŋu. Ðewohĩ mègbɔa dzi ɖi bua eŋu fũu hafi o, vevietɔ ne èle kplakpla dzi. Ke hã ele vevie be nàbu eŋu kpɔ ne awu si nèdo la sɔ na Yehowa subɔla. (2 Kor. 6:3, 4) Ne èle awu ƒlem alo le awu tɔm la, ɖewohĩ wò susu ayi atsyã siwo le tsia dzi la dzi, gake ɖe nèbua eŋu nenye be enye esi metɔ ŋku o eye wònye esi nu wò ga adea? Nyametsotso nyuiwo wɔwɔ le go siawo me awɔ akpa aɖe le hehenana míaƒe nuŋububu ƒe ŋutete me, eye wòakpe ɖe mía ŋu be míawɔ nyametsotso nyuiwo le nya siwo le vevie wu me.—Luka 16:10; 1 Kor. 10:31.\nNA WÒANYE WÒ DIDI VEVIE BE YEAWƆ NU SI SƆ\n13. Nu kae akpe ɖe mía ŋu be míawɔ nu siwo míetso nya be míawɔ la?\n13 Míenya be ne míewɔ nyametsotso nyuiwo gɔ̃ hã la, menye ɣesiaɣie wònɔa bɔbɔe be míawɔ nu siwo míetso nya me be míawɔ o. Le kpɔɖeŋu me, ame siwo di be yewoadzudzɔ sigaretinono la dometɔ aɖewo doa kpo nu le esi didi si le wo me be woadzudzɔ la nu mesẽ o ta. Nu si wohiãe nye eɖoɖo kplikpaa be woawɔ nu si tututu wotso nya me be yewoawɔ la. Míate ŋu ado ŋusẽ didi si le mía me la abe ale si wotea kame tsɔ doa ŋusẽ lãmekawo ene. Zi ale si míele kame tem la, zi nenemae ŋusẽ ɖoa lãmekawo ŋui. Gake ne ƒãa hafi míezãa míaƒe lãmekawo la, ke woagbɔdzɔ. Nu kae akpe ɖe mía ŋu be míado ŋusẽ didi si le mía me be míalé nyametsotso si míewɔ la me ɖe asi ahawɔ edzi? Ehiã be míadi kpekpeɖeŋu tso Yehowa gbɔ.—Mixlẽ Filipitɔwo 2:13.\n14. Nu kae do ŋusẽ Paulo wòwɔ nu si wòle be wòawɔ?\n14 Nu siwo me Paulo to na wòkpɔe be mele bɔbɔe be míawɔ nu siwo míetso nya me be míawɔ o. Efa konyi ɣeaɖeɣi be: “Didi ƒe ŋutete le menye, gake nu si nyo wɔwɔ ƒe ŋutete ya meli o.” Enya nu si wòdi be yeawɔ alo nu si wòle be yeawɔ, gake ɣeaɖewoɣi nanewo xea mɔ nɛ be metea ŋu wɔnɛ o. Eʋu eme be: “Mekpɔa dzidzɔ le Mawu ƒe se la ŋu ŋutɔ le ame si menye le ememe la gome, gake mekpɔ se bubu aɖe le nye ŋutinuwo me, si le aʋa wɔm kple nye susu ƒe se, eye wòléam aboyoe yina na nu vɔ̃ ƒe se, si le nye ŋutinuwo me.” Ðe mɔkpɔkpɔ bu ɖeea? Kura o. Egblɔ be: “Akpe na Mawu to Yesu Kristo, mía Aƒetɔ, la dzi!” (Rom. 7:18, 22-25) Egaŋlɔ le eƒe agbalẽ bubu me be: “Le nuwo katã gome la, mekpɔa ŋusẽ tso ame si doa ŋusẽm la gbɔ.”—Flp. 4:13.\n15. Nu ka tae mele be míanɔ evedomesi o?\n15 Edze ƒãa be hafi míaƒe nu nadze Mawu ŋu la, ele be míatso nya me be míawɔ nu si sɔ eye míaɖoe kplikpaa awɔe hã. Ðo ŋku nya si Eliya gblɔ na Baal subɔlawo kple Israel vi xɔsegbelawo le Karmel Toa gbɔ la dzi be: “Va se ɖe ɣekaɣi miaɖu adzɔ evee ase ɖo? Nenye Yehowae nye Mawu la, midze eyome, eye nenye Baal ye la, midze eyome!” (1 Fia. 18:21) Israel viwo nya nu si wòle be woawɔ, gake wotsi evedomesi. Ƒe geɖe do ŋgɔ la, Yosua mewɔ nu alea o; eɖo kpɔɖeŋu nyui aɖe ɖi esi wògblɔ na Israel viwo be: “Ne Yehowa subɔsubɔ medze mia ŋu o la, ekema mitia, ame si subɔ ge miala, egbea . . . Ke mía kple nye aƒe ya míasubɔ Yehowa!” (Yos. 24:15) Nu kae do tso nyametsotso nyui sia me? Woyra Yosua kple ame siwo wɔ ɖeka kplii be woyi ɖe Ŋugbedodonyigba, si nye “anyigba, si dzi notsi kple anyitsi bɔ ɖo” la dzi.—Yos. 5:6.\nWƆ NYAMETSOTSO NYUIWO BE WÒAÐE VI NA WÒ\n16, 17. Gblɔ viɖe siwo dona tso eme ne míewɔ nyametsotso wòwɔ ɖeka kple Mawu ƒe lɔlɔ̃nu ƒe kpɔɖeŋu.\n16 Bu nɔnɔme si ate ŋu ado mo ɖa le egbeŋkekea me ŋu kpɔ. Srɔ̃ kple vi sue etɔ̃ le nɔviŋutsu aɖe si xɔ nyɔnyrɔ eteƒe medidi o si. Gbe ɖeka la, eƒe dɔwɔhati aɖe doe ɖa be ye kplii yewoayi aɖawɔ dɔ le dɔwɔƒe bubu aɖe si ƒe fetu lolo wu, afi si mɔnukpɔkpɔ geɖewo ʋu ɖi na dɔwɔlawo le. Mía nɔviŋutsua de ŋugble hedo gbe ɖa tso nyaa ŋu. Togbɔ be dɔwɔƒe si wòle fifia ƒe fetu menyo tututu o hã, susu si tae wòtiae be yeawɔ dɔ le afi mae nye be, avo le kwasiɖanuwuwuwo ate ŋu ade kpekpeawo ahayi gbeadzi kple eƒe ƒomea. Ede ŋugble hekpɔe be eteƒe adidi ŋutɔ hafi yeate ŋu agakpɔ ɣeyiɣi alea nenye be woxɔ ye ɖe dɔwɔƒe yeyea. Ne wòe ɖe, anye ne nu kae nàwɔ?\n17 Esi nɔviŋutsua da gbɔgbɔmeviɖeawo kple ŋutilãmeviɖeawo kpɔ la, egbe. Ðe nèsusu be nyametsotso ma si wòwɔ la va vee emegbea? Kura o. Ekpɔe be gbɔgbɔmeyayra siwo yeakpɔ la nyo na ye kple yeƒe ƒomea sãsãsã wu fetu gã xɔxɔ me viɖewo. Eya kple srɔ̃a wokpɔ dzidzɔ ŋutɔ esi wo vinyɔnuvi tsitsitɔ si xɔ ƒe ewo la gblɔ be yelɔ̃ ye dzilawo, yelɔ̃ nɔviawo, eye yelɔ̃ Yehowa hã vevie ŋutɔ. Ðevia gblɔ be yedi be yeatsɔ yeƒe agbe aɖe adzɔgbe na Yehowa axɔ nyɔnyrɔ. Aleke gbegbe kpɔɖeŋu nyui si ɖevi sia fofo ɖo esi wòtsɔ Yehowa subɔsubɔ ɖo nɔƒe gbãtɔ le agbe me la ɖe vi nɛ ye nye esi!\nWɔ tiatia nyuiwo be nàkpɔ dzidzɔ le Mawu ƒe amewo dome (Kpɔ memama 18)\n18. Nu ka tae wòle vevie be míawɔ nyametsotsowo le nunya me gbe sia gbe?\n18 Yesu Kristo, si nye Mose Gãtɔ, xɔ ŋgɔ hele Yehowa subɔla vavãwo kplɔm to Satana ƒe xexea ƒe gbedadaƒo ƒe geɖee nye esia. Eye abe Yosua Gãtɔ ene la, Yesu le klalo be yeahe nuɖoanyi vɔ̃ɖi sia ava nuwuwui eye yeakplɔ ye yomedzelawo ayi xexe yeye si me dzɔdzɔenyenye anɔ la me. (2 Pet. 3:13) Eya ta menye fifiae wòle be míagatrɔ ayi nuŋububu, agbenɔnɔ, dzidzenu kple taɖodzinu siwo nɔ mía si tsã la gbɔ o. Ke boŋ fifiae nye ɣeyiɣi si wòle be míakpɔ nu si nye Mawu ƒe lɔlɔ̃nu la adze sii nyuie wu. (Rom. 12:2; 2 Kor. 13:5) Eya ta na nyametsotso kple tiatia siwo nàwɔ gbe sia gbe la naɖee afia be èle ame siwo dze axɔ Mawu ƒe yayra mavɔwo la dome.—Mixlẽ Hebritɔwo 10:38, 39.\n^ mm. 7 Susu bubu si tae ame aɖewo ɖoa wo viwo ɖe aƒe ye nye be, enyea dada na tɔgbuiwo kple mamawo be yewoaɖe yewo tɔgbuiyɔviwo alo mamayɔviwo afia xɔlɔ̃wo kple ƒometɔ bubuwo.